polyglot-tagger/wikipedia-language-snippets-filtered huggingface dataset:
೧೯೭೦ ಮತ್ತು ೧೯೮೦ ರ ದಶಕಗಳಲ್ಲಿ ವಿಂಬಲ್ಡನ್ ಪಟ್ಟಣವು ಹೆಚ್ಚು ಅಭಿವೃದ್ಧಿಹೊಂದಿದ ಕೇಂದ್ರಗಳಾದ ಕಿಂಗ್ ಸ್ಟನ್ ಮತ್ತು ಸಟ್ಟನ್ ಗಳೊಡನೆ ವಾಣಿಜ್ಯಪರ ಚಟುವಟಿಕೆಗಳಲ್ಲಿ ಸ್ಪರ್ಧಿಸುವಲ್ಲಿ ಹಿಂದೆ ಬೀಳುತ್ತಿದ್ದಿತು. ಗಿರಾಕಿಗಳನ್ನು ಸೆಳೆಯಲು ಬೇಕಾದಷ್ಟು ಪ್ರಮಾಣದಲ್ಲಿ ಪದಾರ್ಥಗಳನ್ನು ಪೇರಿಸಿಡಲು ಬೇಕಾದಂತಹ ಬೃಹತ್ ಜಾಗಗಳ ಕೊರತೆಯೂ ಈ ಸಮಸ್ಯೆಯ ಒಂದು ಅಂಗವಾಗಿತ್ತು. ಹಲವಾರು ವರ್ಷಗಳು ಸಂದವು, ಕೌನ್ಸಿಲ್ ಗೆ ಈ ಸಮಸ್ಯೆಯನ್ನು ಬಗೆಹರಿಸಲು ಯಾವುದೇ ಮಾರ್ಗ ಕಾಣಲಿಲ್ಲ. ಕಡೆಗೆ, ನಿಲ್ದಾಣದ ಪಕ್ಕದಲ್ಲಿನ ನಿವೇಶನದಲ್ಲಿ ದ ಸೆಂಟರ್ ಕೋರ್ಟ್ ಷಾಪಿಂಗ್ ಸೆಂಟರ್ ಎಂಬ ವಾಣಿಜ್ಯ ಸಂಕೀರ್ಣವನ್ನು ನಿರ್ಮಿಸಿ, ಅಭಿವೃದ್ಧಿಗೊಳಿಸುವುದರ ಮೂಲಕ ಚಿಲ್ಲರೆ ಮಾರಾಟಗಳಿಗೆ ಅಗತ್ಯವಾದ ವಿಸ್ತರಣೆಯನ್ನು ಹಮ್ಮಿಕೊಳ್ಳಲು ಸಾಧ್ಯವಾಯಿತು. ಈ ಮಳಿಗೆಗಳ ಸಂಕೀರ್ಣವು ಪುರಸಭಾ ಭವನವನ್ನೂ ತನ್ನೊಳಗೇ ಅಳವಡಿಸಿಕೊಂಡಿತು. ಹಳೆಯ ಕಟ್ಟಡಕ್ಕೆ ಹೊಂದುವಂತೆ ಒಂದು ಹೊಸ ಪೋರ್ಟಿಕೋವನ್ನು ಮೂಲ ವಿನ್ಯಾಸವನ್ನು ಐವತ್ತು ವರ್ಷಗಳ ಹಿಂದೆ ನೀಡಿದ್ದ ಜಾರ್ಜ್ ಗ್ರೆನ್ ಫೆಲ್ - ಬೇಯ್ನ್ಸ್ ರೇ ವಿನ್ಯಾಸಗೊಳಿಸಿದರು.
ವಿಂಬಲ್ಡನ್ ಇಂಗ್ಲೆಂಡ್ ನ ಲಂಡನ್ ನ ನೈಋತ್ಯ ಪ್ರದೇಶದಲ್ಲಿರುವ ಒಂದು ಜಿಲ್ಲೆ; ಇದು ವ್ಯಾಂಡ್ಸ್ ವರ್ತ್ ನ ದಕ್ಷಿಣ ಭಾಗಕ್ಕೂ, ಕಿಂಗ್ಸ್ ಟನ್ ನ ಪೂರ್ವಭಾಗಕ್ಕೂ ಇರುವ ಪ್ರದೇಶವಾಗಿದ್ದು, ಥೇಮ್ಸ್ ನದಿಯ ದಡದಲ್ಲಿ, ಗ್ರೇಟರ್ ಲಂಡನ್ ನ ಹೊರವಲಯದಲ್ಲಿರುವ ಜಿಲ್ಲೆಯಾಗಿದೆ. ಇದುಲಂಡನ್ ನ ಕೇಂದ್ರದ ನೈಋತ್ಯಭಾಗದಲ್ಲಿ ಚಾರಿಂಗ್ ಕ್ರಾಸ್ ಅನ್ನು ಹೊಂದಿದೆ. ಈ ಪ್ರದೇಶವನ್ನು ಅನುಕೂಲಸ್ಥರು ಇರುವ ಉಪನಗರವೆಂದು ಪರಿಗಣಿಸಲಾಗಿದ್ದು ಈ ಸ್ಥಳದಲ್ಲಿ ವಿಕ್ಟೋರಿಯನ್ ಮನೆಗಳ ಜೊತೆಜೊತೆಗೇ ಆಧುನಿಕ ನಿವಾಸಗಳು ಮತ್ತು ಕಡಿಮೆ ಎತ್ತರದ ವಸತಿ ಸಮುಚ್ಚಯಗಳ ಹಿತವಾದ ಮಿಶ್ರಣವಿದೆ. ಇಲ್ಲಿನ ಸಾರ್ವಜನಿಕರು ವಾಸಿಸುವ ಪ್ರದೇಶಗಳನ್ನು ಎರಡಾಗಿ ವಿಂಗಡಿಸಲಾಗಿದ್ದು, ಒಂದನ್ನು ಗ್ರಾಮ ಎಂದೂ, ಮತ್ತೊಂದನ್ನು ಪಟ್ಟಣ ಎಂದೂ ಕರೆಯಲಾಗುತ್ತದೆ; ಹೈ ಸ್ಟ್ರೀಟ್ ಮೂಲ ಮಧ್ಯಕಾಲೀನ ಯುಗದ ಗ್ರಾಮ ದ ಅಂಗವಾಗಿದೆ ಹಾಗೂ ಈಗ ಲಂಡನ್ ನ ಪ್ರಮುಖ ವಾಸಸ್ಥಳವಾಗಿ ಹೆಚ್ಚು ಬೆಲೆಬಾಳುವಂತಹುದಾಗಿದೆ; "ಪಟ್ಟಣ"ವು ೧೮೩೮ ರಲ್ಲಿ ರೈಲ್ವೇ ನಿಲ್ದಾಣವನ್ನು ಕಟ್ಟಿದನಂತರ ಆದ ಆಧುನಿಕ ಬೆಳವಣಿಗೆಗೆಳ ಒಂದು ಅಂಗವಾಗಿದೆ.
೧೮೭೦ ರ ದಶಕದಲ್ಲಿ, ಬೆಟ್ಟದ ತಪ್ಪಲಿನಲ್ಲಿನ ರೈಲ್ವೇ ಲೈನ್ ಮತ್ತು ವಾರ್ಪಲ್ ರಸ್ತೆಯ ಮಧ್ಯದಲ್ಲಿನ ಜಮೀನಿನಲ್ಲಿ, ಅಖಿಲ-ಇಂಗ್ಲೆಂಡ್ ಕ್ರಾಕೆಟ್ ಕ್ಲಬ್ ತನ್ನ ವಾರ್ಷಿಕ ಪಂದ್ಯಾವಳಿಗಳನ್ನು ಹಮ್ಮಿಕೊಳ್ಳಲು ಆರಂಭಿಸಿತ್ತು. ಆದರೆ ಕ್ರಾಕೆಟ್ ಆಟದ ಜನಪ್ರಿಯತೆಯು ತಗ್ಗುತ್ತಿದ್ದಿತು ಹಾಗೂ ಅಂದಿಗೆ ಹೊಸ ಕ್ರೀಡೆಯಾದ ಲಾನ್ ಟೆನಿಸ್ ವ್ಯಾಪಕವಾಗಿ ಜನಪ್ರಿಯವಾಗತೊಡಗಿತ್ತು; ಮೊದಲಿಗೆ ಈ ಸ್ಥಳದಲ್ಲಿ ಕೇವಲ ಒಂದು ಲಾನ್ ಅನ್ನು ಟೆನಿಸ್ ಗಾಗಿ ಮೀಸಲಾಗಿರಿಸಲಾಯಿತಾದರೂ, ೧೮೭೭ ರಲ್ಲಿ ಈ ಕ್ಲಬ್ ತನ್ನ ಚೊಚ್ಚಲ ಲಾನ್ ಟೆನಿಸ್ ಚಾಂಪಿಯನ್ ಷಿಪ್ ಅನ್ನು ಅದೇ ವರ್ಷದ ಜುಲೈನಲ್ಲಿ ಏರ್ಪಡಿಸಲು ನಿರ್ಧರಿಸಿತು. ೧೯೨೨ ರ ಹೊತ್ತಿಗೆ ಟೆನಿಸ್ ಎಷ್ಟು ಜನಪ್ರಿಯವಾಯಿತೆಂದರೆ ಕ್ಲಬ್ ನ ಚಿಕ್ಕದಾದ ಕ್ರೀಡಾಂಗಣವು ಪ್ರೇಕ್ಷಕರ ಸಂಖ್ಯೆಯನ್ನು ತಾಳಲಾರದಷ್ಟು ಚಿಕ್ಕದಾಯಿತು; ಪ್ರೇಕ್ಷಕರು ತಂಡೋಪತಂಡವಾಗಿ ಬಂದು, ಈ ಕ್ರೀಡಾಂಗಣ ಬಲು ಚಿಕ್ಕದೆಂದು ತೋರಿತು. ತತ್ಕಾರಣ ಆಲ್ ಇಂಗ್ಲೆಂಡ್ ಟೆನಿಸ್ ಎಂಡ್ ಕ್ರಾಕೆಟ್ ಕ್ಲಬ್ ಎಂದು ಮರುನಾಮಕರಣಗೊಂಡಿದ್ದ ಈ ಕ್ಲಬ್ ವಿಂಬಲ್ಡನ್ ಪಾರ್ಕ್ ನ ಸಮೀಪದ ಹೊಸ ಮೈದಾನದಲ್ಲಿ ತನ್ನ ಕ್ರೀಡೆಗಳನ್ನು ಹಮ್ಮಿಕೊಳ್ಳುವುದು ಅನಿವಾರ್ಯವಾಯಿತು.
ಹಲವಾರು ವರ್ಷಗಳವರೆಗೆ ವಿಂಬಲ್ಡನ್ ಪಾರ್ಕ್ ಅನ್ನು ಸಾಮರ್ಸೆಟ್ ನ ಡ್ಯೂಕ್ ರಿಗೆ ಭೋಗ್ಯದ ಆಧಾರದ ಮೇಲೆ ನೀಡಲಾಗಿತ್ತು; ಅವರು ೧೮೨೦ ರ ದಶಕದಲ್ಲಿ ಸ್ವಲ್ಪ ಕಾಲ ಯುವಕ ಜೋಸೆಫ್ ಪ್ಯಾಕ್ಸ್ ಟನ್ ರನ್ನು ತೋಟದ ಮಾಲಿಯಾಗಿ ನೇಮಿಸಿಕೊಂಡಿದ್ದರು, ಆದರೆ, ೧೯೪೦ ರ ದಶಕದಲ್ಲಿ ಸ್ಪೆನ್ಸರ್ ಕುಟುಂಬದವರು ಇದನ್ನು ಕಟ್ಟಡ ಕಟ್ಟಲು ನಿವೇಶನವಾಗಿ ಮಾರಿಬಿಟ್ಟರು. ಒಂದಷ್ಟು ಕಾಲ ನಿವಾಸಗಳ ಅಭಿವೃದ್ಧಿಕಾರ್ಯವು ಜರುಗಿತು ಹಾಗೂ ಈ ಅವಧಿಯಲ್ಲಿ ಬೃಹತ್ತಾದ ಹಾಗೂ ಪ್ರತ್ಯೇಕವಾದ ಮನೆಗಳು ಪಾರ್ಕ್ ನ ಉತ್ತರದಿಕ್ಕಿನಲ್ಲಿ ತಲೆಯೆತ್ತಿದವು. ೧೮೬೪ ರಲ್ಲಿ ಸ್ಪೆನ್ಸರ್ ಕುಟುಂಬದವರು ಕಾಮನ್ ಅನ್ನು ಒಳಕ್ಕೆ ಸೇರಿಸಿಕೊಂಡು ಒಂದು ಮನೆ ಮತ್ತು ತೋಟಗಳಿರುವ ನೂತನ ಉದ್ಯಾನವೊಂದನ್ನು ಸೃಷ್ಟಿಸಿ, ಕಟ್ಟಡದ ಒಂದು ಭಾಗವನ್ನು ಮಾರಲು ಸಂಸತ್ತಿನ ಅನುಮತಿ ಕೋರಲು ಪ್ರಯತ್ನಿಸಿದರು. ಈ ಬಗ್ಗೆ ತನಿಖೆ ನಡೆಸಿದ ಸಂಸತ್ತು ಅನುಮತಿ ನೀಡಲು ನಿರಾಕರಿಸಿತು ಹಾಗೂ ಕಾಮನ್ ನ ಮಾಲಿಕತ್ವವನ್ನು ತನ್ನ ಸುಪರ್ದಿಗೆ ತೆಗೆದುಕೊಳ್ಳಲು ಮತ್ತು ಅದನ್ನು ತನ್ನ ನೈಸರ್ಗಿಕ ಸ್ಥಿತಿಯಲ್ಲಿ ಸಂರಕ್ಷಿಸಲು ಒಂದು ಸಂರಕ್ಷಣಾ ಮಂಡಲಿಯು ೧೮೭೧ ರಲ್ಲಿ ಸ್ಥಾಪಿಸಲಾಯಿತು.
೧೮೬೦ ರ ದಶಕದಲ್ಲಿ ನೂತನವಾಗಿ ಆರಂಭವಾದ ನ್ಯಾಷನಲ್ ರೈಫಲ್ ಅಸೋಸಿಯೇಷನ್ ತನ್ನ ಮೊದಲ ಸ್ಪರ್ಧೆಯನ್ನು ವಿಂಬಲ್ಡನ್ ಕಾಮನ್ ನಲ್ಲಿ ನಡೆಸಿತು. ಈ ಒಕ್ಕೂಟ ಹಾಗೂ ಈ ವಾರ್ಷಿಕ ಸ್ಪರ್ಧೆಗಳು ತ್ವರಿತವಾಗಿ ವರ್ಧಮಾನಕ್ಕೆ ಬಂದವು ಹಾಗೂ ೧೮೭೦ ರ ದಶಕದ ಆದಿಯಲ್ಲಿ ರೈಫಲ್ ರೇಂಜ್ ಗಳನ್ನು ಕಾಮನ್ ನಲ್ಲಿ ಸ್ಥಾಪಿಸಲಾಯಿತು. ೧೮೭೮ ರಲ್ಲಿ ಈ ಸ್ಪರ್ಧೆಗಳು ಎರಡು ವಾರಗಳ ಕಾಲ ನಡೆಯುತ್ತಿದ್ದವು ಮತ್ತು ಸುಮಾರು ೨೫೦೦ ಸ್ಪರ್ಧಿಗಳು ಈ ಸ್ಪರ್ಧೆಗಳಲ್ಲಿ ಭಾಗವಹಿಸುತ್ತಿದ್ದರು; ಈ ಜನರನ್ನು ಕಾಮನ್ ನಲ್ಲಿ ನಿರ್ಮಿಸಿದ ತಾತ್ಕಾಲಿಕ ಶಿಬಿರಗಳಲ್ಲಿ ಇರಿಸಲಾಗುತ್ತಿತ್ತು. ೧೮೮೦ ರ ದಶಕದ ವೇಳೆಗೆ ರೈಫಲ್ ಗಳ ಸಾಮರ್ಥ್ಯ ಮತ್ತು ತಲುಪುವ ದೂರವು ಬಹಳವೇ ಹೆಚ್ಚಾಗಿದ್ದಿತು ಹಾಗೂ ಜನಸಂಖ್ಯೆಯು ಹೆಚ್ಚುತ್ತಿದ್ದ ಪ್ರದೇಶಗಳಲ್ಲಿ ಷೂಟಿಂಗ್ ಸುರಕ್ಷಿತವಾದುದಲ್ಲವೆಂದು ಪರಿಗಣಿಸಲಾಗುತ್ತಿತ್ತು. ೧೮೮೯ ರಲ್ಲಿ ಈ ಪ್ರದೇಶದಲ್ಲಿ ಈ ಒಕ್ಕೂಟದ ಸಭೆ ಸೇರಿತು; ನಂತರ ಸರ್ರೆಯಲ್ಲಿನ ಬಿಸ್ಲೇಗೆ ಸ್ಥಳಾಂತರಗೊಂಡಿತು.
ವಿಂಬಲ್ಡನ್ ಇಂಗ್ಲೆಂಡ್ ನ ಲಂಡನ್‌ನ ನೈಋತ್ಯ ಪ್ರದೇಶದಲ್ಲಿರುವ ಒಂದು ಜಿಲ್ಲೆ; ಇದು ವ್ಯಾಂಡ್ಸ್ ವರ್ತ್ ನ ದಕ್ಷಿಣ ಭಾಗಕ್ಕೂ, ಕಿಂಗ್ಸ್ ಟನ್ ನ ಪೂರ್ವಭಾಗಕ್ಕೂ ಇರುವ ಪ್ರದೇಶವಾಗಿದ್ದು, ಥೇಮ್ಸ್ ನದಿಯ ದಡದಲ್ಲಿ, ಗ್ರೇಟರ್ ಲಂಡನ್ ನ ಹೊರವಲಯದಲ್ಲಿರುವ ಜಿಲ್ಲೆಯಾಗಿದೆ. ಇದು ವಿಂಬಲ್ಡನ್ ಟೆನಿಸ್ ಚಾಂಪಿಯನ್ ಷಿಪ್ ಹಾಗೂ ನ್ಯೂ ವಿಂಬಲ್ಡನ್ ಥಿಯೇಟರ್ ಗಳಿಗೆ ತವರಾಗಿದೆ; ಲಂಡನ್ ನಲ್ಲಿ ಸಾರ್ವಜನಿಕರಿಗೆಂದು ಇರುವ ಬೃಹತ್ ವಿಸ್ತೀರ್ಣವಾದ ಸಾರ್ವಜನಿಕ ಜಮೀನು ಆದ ವಿಂಬಲ್ಡನ್ ಕಾಮನ್ ಸಹ ಈ ಜಿಲ್ಲೆಯಲ್ಲಿದೆ. ಇಲ್ಲಿ ಸಾರ್ವಜನಿಕರು ವಾಸಿಸುವ ಪ್ರದೇಶಗಳನ್ನು ಎರಡಾಗಿ ವಿಂಗಡಿಸಲಾಗಿದ್ದು, ಒಂದನ್ನು "ಗ್ರಾಮ " ಎಂದೂ, ಮತ್ತೊಂದನ್ನು "ಪಟ್ಟಣ " ಎಂದೂ ಕರೆಯಲಾಗುತ್ತದೆ; ಹೈ ಸ್ಟ್ರೀಟ್ ಯು ಮೂಲ ಮಧ್ಯಕಾಲೀನ ಯುಗದ ಗ್ರಾಮದ ಅಂಗವಾಗಿದೆ ಹಾಗೂ "ಪಟ್ಟಣ"ವು ೧೮೩೮ ರಲ್ಲಿ ರೈಲ್ವೇ ನಿಲ್ದಾಣವನ್ನು ಕಟ್ಟಿದನಂತರ ಆದ ಆಧುನಿಕ ಬೆಳವಣಿಗೆಗೆಳ ಒಂದು ಅಂಗವಾಗಿದೆ.
ಪುರದ ವಾಣಿಜ್ಯ ಮತ್ತು ನಾಗರಿಕ ಅಭಿವೃದ್ಧಿಯು ಸಹ ಈ ಅವಧಿಯಲ್ಲಿ ತ್ವರಿತ ಗತಿಯಲ್ಲಿ ಸಾಗಿತು. ಎಲೀಸ್ ಡಿಪಾರ್ಟ್ಮೆಂಟಲ್ ಸ್ಟೋರ್ ೧೮೭೬ ರಲ್ಲಿ ಆರಂಭಗೊಂಡಿತ್ಉ ಮತ್ತು ಮೆರ್ಟನ್ ಕಡೆಗೆ ಸಾಗುವ ಬ್ರಾಡ್ವೇಯ ಗುಮಟ ಅಂಗಡಿಗಳು ಸ್ಥಾಪಿತವಾದವು. ವಿಂಬಲ್ಡನ್ ನ ಮೊದಲ ಪೊಲೀಸ್ ಠಾಣೆ ೧೮೭೦ ರಲ್ಲಿ ವಿಕ್ಟೋರಿಯಾ ಕ್ರೆಸೆಂಟ್ ನಲ್ಲಿ ಸ್ಥಾಪನೆಯಾಯಿತು. ಸಾಂಸ್ಕೃತಿಕ ಅಭಿವೃದ್ಧಿಯ ಅಂಗವಾಗಿ ೧೮೬೦ ರ ದಶಕದ ಆದಿಯಲ್ಲಿ ಒಂದು ಲಿಟರರಿ ಇಂಸ್ಟಿಟ್ಯೂಟ್ ಆರಂಭವಾಯಿತು ಹಾಗೂ ೧೮೮೭ ರಲ್ಲಿ ವಿಂಬಲ್ಡನ್ ಲೈಬ್ರರಿ ಅಸ್ತಿತ್ವಕ್ಕೆ ಬಂದಿತು. ಧಾರ್ಮಿಕ ಅವಶ್ಯಕತೆಗಳನ್ನು ಪೂರೈಸುವ ಸಲುವಾಗಿ ಚರ್ಚುಗಳನ್ನು ನಿರ್ಮಾಣ ಮಾಡುವ ಕಾರ್ಯವನ್ನು ಹಮ್ಮಿಕೊಳ್ಳಲಾಯಿತು; ೧೮೪೯ ರಲ್ಲಿ ಸಂತ ಮೇರಿಯ ಚರ್ಚ್, ೧೮೫೯ ರಲ್ಲಿ ಕ್ರೈಸ್ತ್ ಚರ್ಚ್ ಮತ್ತು ೧೮೬೨ ರಲ್ಲಿ ಟ್ರಿನಿಟಿ ಚರ್ಚ್ ಗಳು ನಿರ್ಮಾಣಗೊಂಡವು.
ಎರಡನೆಯ ಮಹಾಯುದ್ಧದ ಕಾಲದಲ್ಲಿ ವಿಂಬಲ್ಡನ್ ನ ಹಾಗೂ ಲಂಡನ್ ನ ಹಲವು ಭಾಗಗಳಲ್ಲಿದ್ದ ನಿವಾಸಗಳಿಗೆ ಆದ ಜಖಂನ ಕಾರಣ ಕಡೆಯ ಪ್ರಮುಖ ಕಟ್ಟಡ ನಿರ್ಮಾಣ ಕಾರ್ಯವನ್ನು ಕೈಗೊಳ್ಳಲಾಯಿತು; ಆಗ ವಿಂಬಲ್ಡನ್ ಪಾರ್ಕ್ ನಲ್ಲಿ ವಿಸ್ತಾರವಾದ ಜಮೀನಿನಲ್ಲಿ ಕಟ್ಟಲ್ಪಟ್ಟಿದ್ದ ಹಿಂದಿನ ಕಾಲದ ಹಲವಾರು ವಿಕ್ಟೋರಿಯನ್ ಮನೆಗಳನ್ನು ಚಿಕ್ಕ ಚಿಕ್ಕ ಅಪಾರ್ಟ್ ಮೆಂಟ್ ಗಳಾಗಿ ವಿಂಗಡಿಸಲಾಯಿತು ಅಥವಾ ಸಂಪೂರ್ಣವಾಗಿ ಕೆಡವಿ ಬೇರೆ ನೂತನ ಅಪಾರ್ಟ್ ಮೆಂಟ್ ಸಮುಚ್ಚಯಗಳನ್ನು ಕಟ್ಟಲಾಯಿತು. ಯಾವುದೇ ವಿಧವಾದ ನಿರ್ಮಾಣಗಳನ್ನು ತಪ್ಪಿಸಿಕೊಂಡು ಉಳಿದಿದ್ದ ವಿಂಬಲ್ಡನ್ ಪಾರ್ಕ್ ನ ಇತರ ಭಾಗಗಳನ್ನು ಬರೋ ಕೌನ್ಸಿಲ್ ತನ್ನ ಸುಪರ್ದಿಗೆ ತೆಗೆದುಕೊಂಡು ಯುದ್ಧಕಾಲದಲ್ಲಿ ಮನೆಗಳನ್ನು ಕಳೆದುಕೊಂಡಿದ್ದ ಕೆಲವು ಜನರಿಗೆ ಇಲ್ಲಿ ಸ್ಥಳೀಯ ಅಧಿಕಾರದ ಮೂಲಕ ಎಸ್ಟೇಟ್ ಗಳನ್ನು ಕಟ್ಟಿಸಿಕೊಟ್ಟಿತು.
ಮೇ ೨೦೦೨ ರಲ್ಲಿ ಎಫ್.ಎ. ಆಯೋಗವೊಂದು ವಿವಾದಾತ್ಮಕವಾದ ತೀರ್ಪೊಂದನ್ನು ನೀಡುತ್ತಾ, ಈ ಕ್ಲಬ್ ನ ಮಾಲಿಕರು ತಮ್ಮ ಕ್ಲಬ್ ಅನ್ನು ಈ ಸ್ಥಳದಿಮದ ೭೦ ಮೈಲಿ ಉತ್ತರಕ್ಕಿರುವ ಬಕಿಂಗ್ ಹ್ಯಾಂಷೈರ್ ನಲ್ಲಿರುವ ಮಿಲ್ಟನ್ ಕೀನೆಸ್ ಎಂಬ ಪಟ್ಟಣಕ್ಕೆ ಸ್ಥಳಾಂತರಿಸಿಕೊಳ್ಳಲು ಅನುಮತಿ ನೀಡಿತು. ಇದಕ್ಕೆ ಈ ಕ್ಲಬ್ ನ ಅಭಿಮಾನಿಗಳು ತೀವ್ರ ಪ್ರತಿರೋಧ ವ್ಯಕ್ತಪಡಿಸಿದರೂ ಯಾವುದೇ ಪ್ರಯೋಜನವಾಗಲಿಲ್ಲ. ಇದು ಅಮೆರಿಕನ್ ಶೈಲಿಯ ಕ್ರೀಡಾತಂಡವೊಂದಕ್ಕೆ ಹಕ್ಕನ್ನು ನೀಡುವುದನ್ನು ಎಫ್.ಎ. ಒಪ್ಪಿದಂತಹ ಪ್ರಸಂಗವನ್ನು ಮುಂದೊಡ್ಡಿತು; ಹಿಂದೆಂದೂ ಈ ರೀತಿಯಾಗಿ ಎಫ್.ಎ. ಇಂತಹ ತೀರ್ಮಾನವನ್ನು ತೆಗೆದುಕೊಂಡಿರಲಿಲ್ಲ ಹಾಗೂ ಈ ಕ್ರಮವು ಒಂದು ಅಪವಾದದ ಪ್ರತಿನಿಧಿತ್ವವೇ ಆಯಿತು ಹಾಗೂ ಈ ತೀರ್ಮಾನವು ಜಗದಾದ್ಯಂತ ಟೀಕೆಗೊಳಗಾಯಿತು.
೧೫೫೦ ರ ದಶಕದಲ್ಲಿ ಹೆನ್ರಿಯ ಮಗಳಾದ ಮೇರಿ ಈ ಮೇನರ್ ಅನ್ನು ಕಾರ್ಡಿನಾಲ್ ರೆಜಿನಾಲ್ಡ್ ಪೋಲ್ ರಿಗೆ ದೇಣಿಗೆಯಾಗಿತ್ತರು; ೧೫೫೮ ರಲ್ಲಿ ಅವರು ಗತಿಸಿದ ನಂತರ ಮತ್ತೆ ಇದು ರಾಜಮನೆತನದ ಪಾಲಾಯಿತು. ಮೇರಿಯ ತಂಗಿ ಎಲಿಝಬೆತ್ ೧೫೭೪ ರವರೆಗೆ ಈ ಸ್ವತ್ತನ್ನು ಹೊಂದಿದ್ದರು ಹಾಗೂ ನಂತರ ಮೇನರ್ ನ ಮನೆಯನ್ನು ಮಾತ್ರ ಕ್ರಿಸ್ತೋಫರ್ ಹಟ್ಟನ್ ರಿಗೆ ನೀಡಿದರು ಹಾಗೂ ಹಟ್ಟನ್ ಅದನ್ನು ಅದೇ ವರ್ಷ ಸರ್ ಥಾಮಸ್ ಸೆಸಿಲ್ ಎಂಬ ಎಕ್ಸೆಟರ್ ನ ಎರ್ಲ್ ಗೆ ಮಾರಿದರು. ೧೫೮೮ ರಲ್ಲಿ ಮೇನರ್ ಗೆ ಸೇರಿದ ಜಮೀನುಗಳನ್ನೂ ಸೆಸಿಲ್ ರಿಗೆ ಮಾರಲಾಯಿತು ಮತ್ತು ಒಂದು ಹೊಸ ಗೃಹವನ್ನು ನಿರ್ಮಿಸಲಾಯಿತಲ್ಲದೆ ಕೈತೋಟವನ್ನು ಔಪಚಾರಿಕವಾದ ಎಲಿಝಬೆತನ್ ಶೈಲಿಯಲ್ಲಿ ಅಭಿವೃದ್ಧಿಗೊಳಿಸಲಾಯಿತು.
೧೭೯೨ ರಲ್ಲಿ ಪೂಜ್ಯ ಡೇನಿಯಲ್ ಲೈಸನ್ಸ್ ರವರು ದ ಎನ್ವಿರಾನ್ಸ್ ಆಪ್ ಲಂಡನ್: ಬೀಯಿಂಗ್ ಎನ್ ಹಿಸ್ಟಾರಿಕಲ್ ಅಕೌಂಟ್ ಆಫ್ ದ ಟೌನ್ಸ್, ವಿಲೇಜಸ್, ಎಂಡ್ ಹ್ಯಾಮ್ಲೆಟ್ಸ್, ವಿತಿನ್ ಟ್ವೆಲ್ವ್ ಮೈಲ್ಸ್ ಆಫ್ ದಟ್ ಕ್ಯಾಪಿಟಲ್ ಎಂಬ ಪುಸ್ತಕವನ್ನು ಪ್ರಕಟಿಸಿದರು; ಅದರಲ್ಲಿ ಅವರು "ಈ ಶತಮಾನದ ಮೊದಲನೆಯ ಭಾಗದಲ್ಲಿ ಈ ಕಾಮನ್ ಪ್ರದೇಶದಲ್ಲಿ ವಾರ್ಷಿಕ ಕುದುರೆಯೋಟದ ಸ್ಪರ್ಧೆಗಳು ನಡೆಯುತ್ತಿದ್ದವು, ಗೆದ್ದವರಿಗೆ ಕಿಂಗ್ಸ್ ಪ್ಲೇಟ್ ಅನ್ನು ನೀಡಲಾಗುತ್ತಿದ್ದಿತು" ಎಂದು ಬರೆದಿದ್ದಾರೆ. ಆದರೆ ಅವರು ಇನ್ನಾವುದೇ ವಿವರಗಳನ್ನು ನೀಡಲ್ಲ ಮತ್ತು ಕುದುರೆಯೋಟದ ಸ್ಪರ್ಧೆ ಎಷ್ಟು ಯಶಸ್ವಿಯಾಗಿತ್ತು ಹಾಗೂ ಎಷ್ಟು ವರ್ಷಗಳ ಕಾಲ ನಡೆಯಿತು ಎಂಬುದರ ಬಗ್ಗೆ ಏನೂ ಬರೆದಿಲ್ಲ.
೧೯೩೦ ರ ದಶಕದ ವೇಳೆಗೆ ವಿಂಬಲ್ಡನ್ ನಲ್ಲಿ ನಿವಾಸಗಳು ವ್ಯಾಪಕವಾದ ಸಂಖ್ಯೆಯಲ್ಲಿದ್ದು, ಗರಿಷ್ಠ ಮಟ್ಟವನ್ನು ತಲುಪಿದ್ದವು ಹಾಗೂ ಸ್ಥಳೀಯ ಅಭಿವೃದ್ಧಿಯ ಕೇಂದ್ರಬಿಂದುವು ಪಕ್ಕದ ಮಾರ್ಡೆನ್ ನತ್ತ ವರ್ಗವಾಗಿತ್ತು; ೧೯೨೬ ರಲ್ಲಿ ಭೂಮಿಯ ಅಂತರ್ಗತ ಮಾರ್ಡೆನ್ ನಿಲ್ದಾಣವು ಸ್ಥಾಪಿತವಾಗುವವರೆಗೆ ಮಾರ್ಡೆನ್ ಹಳ್ಳಿಯಾಗಿಯೇ ಉಳಿದಿದ್ದಿತು. ದಕ್ಷಿಣ ರೈಲ್ವೇಯವರು ವಿಂಬಲ್ಡನ್ ನಿಲ್ದಾಣವನ್ನು ಪೋರ್ಟ್ ಲ್ಯಾಂಡ್ ಕಲ್ಲಿನಿಂದ ಹೊರಮೈ ಆವೃತವಾಗುವಂತೆ ಮರುನಿರ್ಮಿಸಿತು; ಈ ಕಾರ್ಯವನ್ನು ಸಟ್ಟನ್ ನಿಂದ ವಿಂಬಲ್ಡನ್ ಗೆ ಆರಂಭಿಸಿದ ನೂತನ ರೈಲ್ವೇ ವಿಭಾಗದ ನಿಮಿತ್ತ ನಿರ್ಮಿಸಲಾಯಿತು. ವಿಂಬಲ್ಡನ್ ನಿಂದ ಸಟ್ಟನ್ ವರೆಗಿನ ರೈಲುಮಾರ್ಗವು ೧೯೩೦ ರಲ್ಲಿ ಕಾರ್ಯೋನ್ಮುಖವಾಯಿತು.
ವಿಂಬಲ್ಡನ್ ೧೯೧೨ ರಲ್ಲಿ ಪ್ಲೋ ಲೇನ್ ನಲ್ಲಿನ ಸ್ಟೇಡಿಯಮ್ ಗೆ ಸ್ಥಳಾಂತರಗೊಂಡಿತು ಹಾಗೂ ಅಲ್ಲಿ ೭೯ ವರ್ಷಗಳ ಕಾಲ ಆಟವಾಡಿತು; ನಂತರಫುಟ್ ಬಾಲ್ ಲೀಗ್ ನಲ್ಲಿ ಈ ತಂಡದ ಬೆಳವಣಿಗೆಯ ಕ್ಷಿಪ್ರತೆ ಮತ್ತು ಅಗಾಧತೆಗೆ ಆ ಕ್ರೀಡಾಂಗಣವನ್ನು ಪುನರಭಿವೃದ್ಧಿಗೊಳಿಸುವುದು ದುಃಸಾಧ್ಯವೆನ್ನುವ ಮಟ್ಟವನ್ನು ತಲುಪಿತು. ಆಗ ವಿಂಬಲ್ಡನ್ ಕ್ರಾಯ್ಡನ್ ನಲ್ಲಿರುವ ಸೆಲ್ಹರ್ಸ್ಟ್ ಪಾರ್ಕ್ ಅನ್ನು ಕ್ರಿಸ್ಟಲ್ ಪ್ಯಾಲೇಸ್ ನೊಡನೆ ಹಂಚಿಕೊಂಡು ಆಟವಾಡುವುದನ್ನು ಮುಂದುವರಿಸಿತು. ಪ್ಲೋ ಲೇನ್ ಸ್ಟೇಡಿಯಂ ಹತ್ತು ವರ್ಷಗಳ ಕಾಲ ನಿಷ್ಪ್ರಯೋಜಕವಾಗಿಯೇ ಇದ್ದಿತು ಹಾಗೂ ೨೦೦೧ ರಲ್ಲಿ ಅದನ್ನು ಕೆಡವಿಹಾಕಲಾಯಿತು. ಈ ನಿವೇಶನದಲ್ಲಿ ಈಗ ಒಂದು ವಸತಿ ಅಭಿವೃದ್ಧಿ ಸಂಸ್ಥೆಯಿದೆ.
ಪ್ರಳಯದ ದಿನದ ಬಗ್ಗೆ ಬರೆದ ಪುಸ್ತಕವನ್ನು ರಚಿಸಿದ ದಿನಗಳಲ್ಲಿ ವಿಂಬಲ್ಡನ್ ಮೇನರ್ ಆಫ್ ಮಾರ್ಟ್ ಲೇಕ್ ನ ಒಂದು ಅಂಗವಾಗಿತ್ತು ಹಾಗೂ ಇದು ದಾಖಲಾಗಿರಲಿಲ್ಲ. ಇತಿಹಾಸದ ಪುಟಗಳಲ್ಲಿ ಮೇನರ್ ಆಫ್ ವಿಂಬಲ್ಡನ್ ನ ಮಾಲೀಕತ್ವವು ಹಲವಾರು ಬಾರಿ ಹಸ್ತಾಂತರಗೊಂಡಿತು. ೧೩೯೮ ರ ವರೆಗೆ ಈ ಮೇನರ್ ಚರ್ಚ್ ನ ಸುಪರ್ದಿನಲ್ಲಿದ್ದಿತು ಹಾಗೂ ಕ್ಯಾಂಟರ್ಬರಿಯ ಆರ್ಕ್ ಬಿಷಪ್ ಆದ ಥಾಮಸ್ ಅರುಂಡೇಲ್ ರಾಜರಾದ ದ್ವಿತೀಯ ರಿಚರ್ಡ್ ರ ಅವಕೃಪೆಗೆ ತುತ್ತಾದಾಗ ಅವರಿಗೆ ದೇಶಬಹಿಷ್ಕಾರ ಶಿಕ್ಷೆ ವಿಧಿಸಲಾಯಿತು. ಈ ಮೇನರ್ ಯನ್ನು ಮುಟ್ಟುಗೋಲು ಹಾಕಿಕೊಳ್ಳಲಾಯಿತು ಮತ್ತು ಅಂದಿನಿಂದ ಇದು ರಾಜರಿಗೆ ಸೇರಿದ ಆಸ್ತಿಯಾಯಿತು.
೯೬೭ ನೆಯ ಇಸವಿಯಲ್ಲಿ ಕಿಂಗ್ ಎಡ್ಗರ್ ದ ಪೀಸ್ ಫುಲ್ ರುಜು ಹಾಕಿರುವ ಒಂದು ಶಾಸನದಲ್ಲಿ ಈ ಗ್ರಾಮವನ್ನು "ವಿಂಬೆಡೌನಿಂಗ್" ಎಂದು ಉಲ್ಲೇಖಿಸಲಾಗಿದೆ. ವಿಂಬಲ್ಡನ್ ಎಂದರೆ "ವಿನ್ಮನ್ಸ್ ಹಿಲ್" ಎಂರ್ಥ; ಹಳೆಯ ಇಂಗ್ಲಿಷ್ ಪ್ರಕಾರ ಈ ಹೆಸರಿನ ಕೊನೆಯ ಭಾಗವಾದ "ಡನ್" ಎಂಬುದರ ಅರ್ಥ ಬೆಟ್ಟ ಎಂಬುದಾಗಿದೆ. ಜೆ, ಕ್ಯಾರಿಯವರ 1786 ರ ಲಂಡನ್ ನ ಭೂಪಟದಲ್ಲಿ ಇದನ್ನು "ವಿಂಬಲ್ಟನ್" ಎಂದು ಉಲ್ಲೇಖಿಸಲಾಗಿದ್ದಿತು ಹಾಗೂ ಈಗಿನ ಸ್ಪೆಲ್ಲಿಂಗ್ ಬಹಳ ಇತ್ತೀಚೆಗೆ, ಎಂದರೆ 19 ನೆಯ ಶತಮಾನದ ಆದಿಯಲ್ಲಿ ಸ್ಥಾಪಿತವಾಯಿತೆಂದೆನಿಸುತ್ತದೆ; ಈ ಸ್ಪೆಲ್ಲಿಂಗ್ ಇದಕ್ಕೂ ಮುನ್ನ ಕಂಡ ಹಲವಾರು ಮಾರ್ಪಾಡುಗಳಲ್ಲಿ ಕೊನೆಯದಾಗಿದೆ.
೧೯ ನೆಯ ಶತಮಾನದ ಮೊದಲ ದಶಕದಲ್ಲಿ ವಿಂಬಲ್ಡನ್ ಹೆಚ್ಚಿನ ಚಟುವಟಿಕೆಯಿಲ್ಲದೆ ಇದ್ದಿತು, ಹೆಚ್ಚೇನೂ ಏರುಪೇರಿಲ್ಲದ ಗ್ರಾಮೀಣ ಜನತೆಯು ನಗರದಿಂದ ಬಂದ ಕುಲೀನರು, ದೊರೆಮನೆತನದವರು ಮತ್ತು ಸಿರಿವಂತ ವರ್ತಕರೊಡನೆ ಶಾಂತರೀತಿಯಲ್ಲಿ ಜೀವನ ಸಾಗಿಸುತ್ತಿದ್ದರು; ಆದರೆ ಲಂಡನ್ ಎಂಡ್ ಸೌತ್ ವೆಸ್ಟ್ರನ್ ರೈಲ್ವೇ ೧೮೩೮ ರಲ್ಲಿ ಆರಂಭವಾದನಂತರ ಹಾಗೂ ವಿಂಬಲ್ಡನ್ ಬೆಟ್ಟದ ತಪ್ಪಲಿನಲ್ಲಿ ಈ ಗ್ರಾಮದ ಆಗ್ನೇಯಕ್ಕೆ ಒಂದು ರೈಲ್ವೇ ನಿಲ್ದಾಣವಾದನಂತರ ನೂತನ ಏರುಪೇರುಗಳು ಉಂಟಾದವು. ಈ ನಿಲ್ದಾಣವು ಈ ಸ್ಥಳಕ್ಕೆ ಬಂದ ನಂತರ ಈ ಪುರದ ಅಭಿವೃದ್ಧಿಯು ಮೂಲ ಗ್ರಾಮದಿಂದ ದೂರಕ್ಕೆ/ವಿರುದ್ಧ ದಿಕ್ಕಿನಲ್ಲಿ ಹೆಚ್ಚಾಗಿ ಕೇಂದ್ರಿತವಾಯಿತು.
ವಿಂಬಲ್ಡನ್ ನ ಮೇನರ್ ನ ಮಾಲೀಕತ್ವವವು ಹಲವಾರು ಬಾರಿ ಹಸ್ತಾಂತರಗೊಂಡಿರುವುದು ಮೇನರ್ ನ ಇತಿಹಾಸದಲ್ಲಿ ದಾಖಲಾಗಿದೆ. ವಿಂಬಲ್ಡನ್ ತನ್ನದೇ ಆದ ಬರೋ ಆಫ್ ವಿಂಬಲ್ಡನ್ ಅನ್ನು ಹೊಂದಿದ್ದಿತು ಹಾಗೂ ಸರ್ರೆ ಕೌಂಟಿಯ ಸುಪರ್ದಿನಲ್ಲಿಯೇ ಇದ್ದಿತು; . ಆದರೆ, ೧೯೬೫ ರಲ್ಲಿ ಗ್ರೇಟರ್ ಲಂಡನ್ ನ ನಿರ್ಮಾಣದ ಅಂಗವಾಗಿ ಈ ಬರೋವನ್ನು ಲಂಡನ್ ಬರೋ ಆಫ್ ಮೆರ್ಟನ್ ನಲ್ಲಿ ವಿಲೀನಗೊಳಿಸಲಾಯಿತು. ಇದು ವಿಂಬಲ್ಡನ್ ನ ಸಂಸದೀಯ ಚುನಾವಣಾಕಣವಾಗಿದೆ ಹಾಗೂ ೨೦೦೫ ರಿಂದ ಈ ಕ್ಷೇತ್ರವನ್ನು ಕಂಸರ್ವೇಟಿವ್ ಪಕ್ಷದ ಎಂಪಿ ಆದ ಸ್ಟೀಫನ್ ಹ್ಯಾಮಂಡ್ ಪ್ರತಿನಿಧಿಸುತ್ತಿದ್ದಾರೆ.
ರಾಜಧಾನಿಗೆ ಸಮೀಪವಾಗಿರುವಂತಹ ವಿಂಬಲ್ಡನ್ ಇತರ ಶ್ರೀಮಂತ ಕುಟುಂಬಗಳ ಗಮನವನ್ನು ಸೆಳೆಯಲಾರಂಭಿಸಿತು ಹಾಗೂ ೧೬೧೩ ರಲ್ಲಿ ದ ವರ್ಷಿಪ್ ಫುಲ್ ಕಂಪೆನಿ ಆಫ್ ಗಿರ್ಡ್ಲರ್ಸ್ ನ ಮಾಲಿಕರೂ ಹಾಗೂ ಬ್ರಿಟಿಷ್ ಈಸ್ಟ್ ಇಂಡಿಯಾ ಕಂಪನಿಯ ನಿರ್ದೇಶಕರೂ ಆದ ರಾಬರ್ಟ್ ಬೆಲ್ ಲಂಡನ್ ನಿಂದ ಸುಲಭವಾಗಿ ತಲುಪಬಹುದಾದಷ್ಟು ದೂರದಲ್ಲಿ ಈಗಲ್ ಹೌಸ್ ಎಂಬ ಮನೆಯನ್ನು ಕಟ್ಟಿಕೊಂಡರು. ಸೆಸಿಲ್ ಕುಟುಂಬವು ಮೇನರ್ ಅನ್ನು ಐವತ್ತು ವರ್ಷಗಳ ಕಾಲ ಸಂತೋಷವಾಗಿ ಅನುಭವಿಸಿ, ನಂತರ ಅದನ್ನು ೧೬೩೮ ರಲ್ಲಿ ರಾಣಿ ಹೆನ್ರಿಯೆಟ್ಟಾ ಮಾರಿಯಾರ ಸಲುವಾಗಿ ಮೊದಲನೆಯ ಚಾರ್ಲ್ಸ್ ಗೆ ವಿಕ್ರಯಿಸಿತು.
ಆ ಪತಿಯ ಆಸ್ತಿಯ ಮಾಲಿಕಳಾದ, ವಿಧವೆಯಾದ ರಾಣಿಯು ೧೬೬೧ ರಲ್ಲಿ ಈ ಮೇನರ್ ಅನ್ನು ಜಾರ್ಜ್ ಡಿಗ್ ಬೈ ಎಂಬ ಬ್ರಿಸ್ಟಱಲ್ ನ ಎರ್ಲ್ ಗೆ ಮಾರಿದರು ಹಾಗೂ ಆ ಎರ್ಲ್ ಆಧುನಿಕ ಶೈಲಿ ಮತ್ತು ವಿನ್ಯಾಸಗಳಿಗೆ ಅನುಗುಣವಾಗಿ, ಭೂರಮ್ಯತೆ, ಕೃತಕ ಗುಹೆ ಮತ್ತು ಕಾರಂಜಿಗಳನ್ನು ಹೊಂದಿರುವಂತಹ, ಸುಂದರವಾದ ಭೂರಮೆಯನ್ನು ಸೃಷ್ಟಿಸಲು ಮತ್ತು ಸಂರಕ್ಷಿಸಲು ಜಾನ್ ಎವೆಲಿನ್ ಎಂಬುವವರನ್ನು ನೇಮಿಸಿದರು. ಅವರು ೧೬೭೭ ರಲ್ಲಿ ನಿಧನರಾದನಂತರ ಈ ಮೇನರ್ ಅನ್ನು ಡ್ಯಾನ್ಬಿಯ ಎರ್ಲ್ ಹಾಗೂ ಲಾರ್ಡ್ ಹೈ ಟ್ರೆಷರರ್ ಯಾದ ಥಾಮಸ್ ಓಸ್ಬಾರ್ನ್ ರಿಗೆ ಮಾರಲಾಯಿತು.
೧೭೩೫ ರ ಮೇನರ್ ಮನೆಯು ೧೭೮೦ ರಲ್ಲಿ ಭಸ್ಮವಾಯಿತು ಹಾಗೂ ಅದರ ಸ್ಥಾನದಲ್ಲಿ, ೧೮೦೧ ರಲ್ಲಿ ಎರಡನೆಯ ಎರ್ಲ್ ವಿಂಬಲ್ಡನ್ ಪಾರ್ಕ್ ಹೌಸ್ ಅನ್ನು ಕಟ್ಟಿಸಿದರು. ಈ ವೇಳೆಗೆ ಆ ಮೇನರ್ ನ ಜಮೀನು ವಿಂಬಲ್ಡನ್ ಕಾಮನ್ ಅನ್ನೂ ಒಳಗೊಂಡಿತ್ತು ಹಾಗೂ ಮೇನರ್ ಹೌಸ್ ನ ಸುತ್ತಲೂ, ಅದರ ಆವರಣದ ಒಳಭಾಗದಲ್ಲಿ, ಸುತ್ತುವರಿಯಲ್ಪಟ್ಟ ಪಾರ್ಕ್ ಲ್ಯಾಂಡ್ ಇದ್ದಿತು. ಆ ಪಾರ್ಕ್ ನ ವಿಸ್ತೀರ್ಣವು ಈಗಿನ ವಿಂಬಲ್ಡನ್ ಪಾರ್ಕ್ ಗೆ ಸರಿಸಮನಾಗಿತ್ತು, ಮನೆಯು ಸಂತ ಮೇರಿ ಚರ್ಚ್ ನ ಪೂರ್ವಭಾಗದಲ್ಲಿ ಇದ್ದಿತು.
ಸ್ಕ್ವೇರ್ ಎನಿಕ್ಸ್ ಯೂರೋಪ್ ತನ್ನ ಪ್ರಧಾನ ಕಚೇರಿಯನ್ನು ವಿಂಬಲ್ಡನ್ ನ ವಿಂಬಲ್ಡನ್ ಬ್ರಿಡ್ಜ್ ಹೌಸ್ ನಲ್ಲಿ ಹೊಂದಿದೆ. ಈಡೋಸ್ ಇಂಟರ್ ಆಕ್ಟಿವ್ ಒಂದು ಸ್ವತಂತ್ರ ಕಂಪನಿಯಾಗಿದ್ದಾಗ ವಿಂಬಲ್ಡನ್ ಬ್ರಿಡ್ಜ್ ಹೌಸ್ ಅದರ ಪ್ರಧಾನ ಕಚೇರಿಯಾಗಿದ್ದಿತು."ವರ್ಲ್ಡ್ ವೈಡ್ ಕಾಂಟಾಕ್ಟ್ಸ್." ಎಲ್ಡೋಸ್ ಇಂಟರ್ ಆಕ್ಟಿವ್. ೨೭ ಜನವರಿ ೨೦೦೫. ದಿನಾಂಕ ೩೦ ಜನವರಿ ೨೦೧೧ರಂದು ಪುಶ್ಚೇತನಗೊಂಡಿತು. "ಈಡೋಸ್ ಪಿಕ್. ನೋಂದಾಯಿತ ಕಚೇರಿ ವಿಂಬಲ್ಡನ್ ಬ್ರಿಡ್ಜ್ ಹೌಸ್ ೧ ಹಾರ್ಟ್ ಫೀಲ್ಡ್ ರಸ್ತೆ, ವಿಂಬಲ್ಡನ್, ಲಂಡನ್ ೧೯ ೩೨."
ಶತಮಾನದ ದ್ವಿತೀಯಾರ್ಧದಲ್ಲಿ ವಿಂಬಲ್ಡನ್ ನ ಜನಸಂಖ್ಯೆಯು ಬಹಳ ಕ್ಷಿಪ್ರಗತಿಯಲ್ಲಿ ವೃದ್ಧಿಸಿತು. ೧೮೫೧ ರ ಜನಗಣತಿಯ ಪ್ರಕಾರ ಕೇವಲ ೨೭೦೦ ನಿವಾಸಿಗಳಿದ್ದ ಜನಸಂಖ್ಯೆಯು ಪ್ರತಿ ದಶಕದಲ್ಲೂ ಕನಿಷ್ಠ ೬೦ ಪ್ರತಿಶತ ಹೆಚ್ಚುತ್ತಾ ಸಾಗಿ, ೧೯೦೧ ರ ವೇಳೆಗೆ, ೫೦ ವರ್ಷಗಳ ಅವಧಿಯಲ್ಲಿ ೧೫ ಪಟ್ಟು ಹೆಚ್ಚಾಗಿತ್ತು. ಈ ಅವಧಿಯಲ್ಲಿ ಪಕ್ಕದ ಪುಟ್ನೇ, ಮೆರ್ಟನ್ ಪಾರ್ಕ್ ಮತ್ತು ರಾಯೆನ್ಸ್ ಪಾರ್ಕ್ ಗಳಿಗೆ ಪುರದ ಕೇಂದ್ರದಿಂದ ಸಾಗುತ್ತಿದ್ದ ರಸ್ತೆಗಳ ಗುಂಟ ಬೃಹತ್ ವಿಲ್ಲಾಗಳು ಮತ್ತು ತಾರ್ಸಿ ಮನೆಗಳು ನಿರ್ಮಾಣಗೊಂಡವು.
೧೯೬೫ ರಲ್ಲಿ ಲಂಡನ್ ಸರ್ಕಾರಿ ಕಾಯಿದೆ ೧೯೬೩ ರನ್ವಯ ಮುನಿಸಿಪಲ್ ಬರೋ ಆಫ್ ವಿಂಬಲ್ಡನ್, ಮೆರ್ಟನ್ ಮತ್ತು ಮಾರ್ಡೆನ್ ನಗರ ಜಿಲ್ಲೆಗಳು ಮತ್ತು ಮುನಿಸಿಪಲ್ ಬರೋ ಆಫ್ ಮಿಚಮ್ ಗಳನ್ನು ರದ್ದುಗೊಳಿಸಲಾಯಿತು ಮತ್ತು ಅವುಗಳ ಸ್ಥಾನದಲ್ಲಿ ಲಂಡನ್ ಬರೋ ಆಫ್ ಮೆರ್ಟನ್ ಅನ್ನು ಸ್ಥಾಪಿಸಲಾಯಿತು. ಪ್ರಾರಂಭದಲ್ಲಿ ಈ ನೂತನ ಬರೋದ ಆಡಳಿತ ಕವೇರಿಗಳು ವಿಂಬಲ್ಡನ್ ಪುರಸಭೆಯಲ್ಲಿದ್ದವು, ಆದರೆ ೧೯೯೦ ರ ದಶಕದ ಆದಿಯಲ್ಲಿ ಇವನ್ನು ಮಾರ್ಡೆನ್ ನಲ್ಲಿನ ಹದಿನಾಲ್ಕು ಅಂತಸ್ತಿನ ಕ್ರೌನ್ ಹೌಸ್ ಗೆ ವರ್ಗಾಯಿಸಲಾಯಿತು.
ಎಂಟನೆಯ ಹೆನ್ರಿಯವರ ಆಳ್ವಿಕೆಯ ಕಾಲದವರೆಗೆ ಈ ಮೇನರ್ ರಾಜರ ಆಸ್ತಿಯಾಗಿಯೇ ಮುಂದುವರೆಯಿತು; ನಂತರ ಸ್ವಲ್ಪ ಕಾಲದವರೆಗೆ ಅದನ್ನು ಥಾಮಸ್ ಕ್ರಾಮ್ವೆಲ್ ಎಂಬ ಎಸೆಕ್ಸ್ ನ ಎರ್ಲ್ ಗರಿಗೆ ದೇಣಿಗೆಯಾಗಿ ನೀಡಲಾಯಿತು; ಕ್ರಾಮ್ವೆಲ್ ಗೆ ೧೫೪೦ ರಲ್ಲಿ ಮರಣದಂಡನೆ ವಿಧಿಸಿದ ನಂತರ ಈ ಸ್ವತ್ತನ್ನು ಮತ್ತೆ ಹಿಂದಕ್ಕೆ ಪಡೆಯಲಾಯಿತು. ನಂತರ ಈ ಮೇನರ್ ಎಂಟನೆಯ ಹೆನ್ರಿಯ ಕಡೆಯ ಪತ್ನಿ ಮತ್ತು ವಿಧವೆಯಾದ ಕ್ಯಾಥರೀನ್ ಪಾರ್ರ್ ರ ಪಾಲಾಯಿತು; ೧೫೪೮ ರಲ್ಲಿ ಪಾರ್ರ್ ನಿಧನರಾದನಂತರ ಮತ್ತೆ ಪ್ರಭುಗಳ ಪಾಲಾಯಿತು.
೧೬೪೯ ರಲ್ಲಿ ರಾಜರ ವಧೆಯಾದ ನಂತರ, ಈ ಮೇನರ್ ಹಲವಾರು ಸಂಸದರ ಮಾಲೀಕತ್ವಗಳಿಗೆ ತ್ವರಿತವಾಗಿ ಹಸ್ತಾಂತರಗೊಂಡಿತು; ಹಾಗೆ ಹಸ್ತಾಂತರಗೊಂಡವರ ಪೈಕಿ ಲೀಡ್ಸ್ ನ ಸಂಸತ್ ಎಂ.ಪಿ. ಆಡಮ್ ಬೇಯ್ನ್ಸ್ ಮತ್ತು ನಾಗರಿಕ ಚಳುವಳಿಯ ಜನರಲ್ ಜಾನ್ ಲಾಂಬರ್ಟ್ ಸಹ ಇದ್ದರು; ಆದರೆ, ಪ್ರಭುವಿನ ಆಳ್ವಿಕೆಯ ಪುನಃಸ್ಥಾಪನೆಯಾದಮೇಲೆ, ೧೬೬೦ ರಲ್ಲಿ, ಇದರ ಮಾಲಿಕತ್ವವು ಮತ್ತೆ ಹೆನ್ರಿಯೆಟ್ಟಾ ಮಾರಿಯಾರದಾಯಿತು(ಅವರು ಆಗ ಮೊದಲನೆಯ ಚಾರ್ಲ್ಸ್ ರ ವಿಧವೆ ಹಾಗೂ ನೈತನ ದೊರೆ ಎರಡನೆಯ ಚಾರ್ಲ್ಸ್ ರವರ ತಾಯಿಯಾಗಿದ್ದರು).
ಪಾರ್ಕ್ ಸೈಡ್ ನ ದಕ್ಷಿಣದ ತುದಿಯಲ್ಲಿದ್ದ ಹಾಗೂ ಗ್ರಾಮಕ್ಕೆ ಸಮೀಪವಿದ್ದ ಒಂದು ಪ್ರತ್ಯೇಕ ನಿವಾಸವಾದ ವಿಂಬಲ್ಡನ್ ಹೌಸ್ ೧೯೭೦ ರ ದಶಕದಲ್ಲಿ ದೇಶಬಹಿಷ್ಕಾರಗೊಂಡ ಪ್ರೆಂಚ್ ರಾಜಕೀಯ ಮುಖಂಡ ವಿಕಾಮ್ಟೆ ಡಿ ಕ್ಯಾಲೋನ್ನೆಯವರಿಗೆ ನೆಲೆಯಾಗಿದ್ದಿತು ಹಾಗೂ ನಂತರ ಲೇಖಕ ಫ್ರೆಡರಿಕ್ ಮಾರಿಯಟ್ ರ ತಾಯಿಯವರ ನಿವಾಸವಾಗಿತ್ತು. ಅವರು ಈ ಪ್ರದೇಶದ ಒಂದು ಭಾಗವೇ ಆಗಿದ್ದುದನ್ನು ಹತ್ತಿರದ ಕ್ಯಾಲೋನ್ನೆ ಮತ್ತು ಮಾರಿಯಟ್ ರಸ್ತೆಗಳು ಸೂಕ್ತವಾಗಿ ದಾಖಲಿಸುತ್ತವೆ.
ಆದರೆ, ಇದಕ್ಕಿಂತಲೂ ಹೆಚ್ಚು ದೃಢವಾಗಿ ಬೇರೂರಿದ್ದ ಚೆಲೆಸಾ ಮತ್ತು ಫುಲ್ ಹ್ಯಾಮ್ ತಂಡಗಳು ಸಮೀಪವೇ ಇದ್ದುದರಿಂದಲೂ, ಹಾಗೂ ಈ ತಂಡ ಬಳಸುತ್ತಿದ್ದ ಕ್ರೀಡಾಂಗಣವು ಚಿಕ್ಕದಾಗಿದ್ದುದರಿಂದಲೂ, ಈ ಕ್ಲಬ್ ತನ್ನ ಕಟ್ಟಾ ಅಭಿಮಾನಿಗಳ ತಂಡವನ್ನು ಬೆಳೆಸಿಕೊಳ್ಳಲಾಗಲೇ ಇಲ್ಲ; ಒಂದು ಶ್ರೇಷ್ಠಮಟ್ಟದ ತಂಡಕ್ಕೆ ಅಂತಹ ಅಭಿಮಾನಿಗಳ ತಂಡ ಇರುವುದು ಅತ್ಯಗತ್ಯ. ೨೦೦೦ ದಲ್ಲಿ, ೧೪ ವರ್ಷಗಳ ನಂತರ, ಇಂಗ್ಲಿಷ್ ಫುಟ್ ಬಾಲ್ ನ ಮೊದಲ ವಿಭಾಗದಿಂದ ಈ ತಂಡವನ್ನು ಕೆಳಗಿನ ಶ್ರೇಣಿಗಳಿಗೆ ಇಳಿಸಲಾಯಿತು.
ಕ್ರಾಯ್ಡನ್ ಗೆ ಮತ್ತು ಟೂಟಿಂಗ್ ಗೆ (ಟೂಟಿಂಗ್, ಮೆರ್ಟನ್ ಮತ್ತು ವಿಂಬಲ್ಡನ್ ರೈಲ್ವೇ ೧೮೬೮ ರಲ್ಲಿ ಆರಂಭವಾಯಿತು) ನೂತನ ರೈಲ್ವೇ ಲೈನುಗಳನ್ನು ಸ್ಥಾಪಿಸಿದುದರಿಂದ ಸಾರಿಗೆ ಸಂಪರ್ಕಗಳು ಮತ್ತಷ್ಟು ವಿಸ್ತಾರಗೊಂಡವು. ೧೮೮೯ ರಲ್ಲಿ ದ ಮೆಟ್ರೋಪಾಲಿಟನ್ ಡಿಸ್ಟ್ರಿಕ್ಡ್ ರೈಲ್ವೇ ಪುಟ್ನೇಯಿಂದ ನೂತನ ಹಳಿಗಳ ಮೇಲೆ ತನ್ನ ಸೇವೆಯನ್ನು ವಿಸ್ತರಿಸಿತು.
ವಿಂಬಲ್ಡನ್ ತನ್ನದೇ ಆದ ಬರೋ ಆಫ್ ವಿಂಬಲ್ಡನ್ ಅನ್ನು ಹೊಂದಿದ್ದಿತು ಹಾಗೂ ಸರ್ರೆ ಕೌಂಟಿಯ ಸುಪರ್ದಿನಲ್ಲಿಯೇ ಇದ್ದಿತು; . ಆದರೆ, ೧೯೬೫ ರಲ್ಲಿ ಗ್ರೇಟರ್ ಲಂಡನ್ ನ ನಿರ್ಮಾಣದ ಅಂಗವಾಗಿ ಈ ಬರೋವನ್ನು ಲಂಡನ್ ಬರೋ ಆಫ್ ಮೆರ್ಟನ್ ನಲ್ಲಿ ವಿಲೀನಗೊಳಿಸಲಾಯಿತು. ಇದು ವಿಂಬಲ್ಡನ್ ನ ಸಂಸದೀಯ ಚುನಾವಣಾಕಣವಾಗಿದೆ ಹಾಗೂ ೨೦೦೫ ರಿಂದ ಈ ಕ್ಷೇತ್ರವನ್ನು ಕಂಸರ್ವೇಟಿವ್ ಪಕ್ಷದ ಎಂಪಿ ಆದ ಸ್ಟೀಫನ್ ಹ್ಯಾಮಂಡ್ ಪ್ರತಿನಿಧಿಸುತ್ತಿದ್ದಾರೆ.
ವಿಂಬಲ್ಡನ್ ಇತಿಹಾಸಕಾರರಾದ ರಿಚರ್ಡ್ ಮಿಲ್ವಾರ್ಡ್ ದೊರೆ ಐದನೆಯ ಜಾರ್ಜ್ ಈ ನೂತನ ಟೆನಿಸ್ ಕೋರ್ಟ್ ಗಳನ್ನು ಉದ್ಘಾಟಿಸಿದ ರೀತಿಯನ್ನು ಹೀಗೆ ಸ್ಮರಿಸುತ್ತಾರೆ: "ಅವರು ಜಾಗಟೆಯೊಂದರ ಮೇಲೆ ಮೂರು ಬಾರಿ ಹೊಡೆದರು, ನೆಲಕ್ಕೆ ಹೊದಿಸಿದ್ದ ಟಾರ್ಪಾಲುಗಳನ್ನು ತೆಗೆಯಲಾಯಿತು, ಮೊದಲನೆಯ ಪಂದ್ಯ ಪ್ರಾರಂಭವಾಯಿತು - ಮಳೆ ಧಾರಾಕಾರವಾಗಿ ಸುರಿಯಲಾರಂಭಿಸಿತು." ಈ ಕ್ಲಬ್ ನ ಹಳೆಯ ಕ್ರೀಡಾಂಗಣಗಳನ್ನು ವಿಂಬಲ್ಡನ್ ಪ್ರೌಢಶಾಲೆಯ ಕ್ರೀಡಾ ಮೈದಾನಗಳಾಗಿ ಬಳಸಲಾಗುತ್ತಿವೆ.
ವಿಂಬಲ್ಡನ್ ಮತ್ತೊಂದು ಕ್ರೀಡಾಖ್ಯಾತಿಯ ಅವಧಿಗೂ ಹೆಸರುವಾಸಿಯಾಗಿದೆ. ೧೯೭೭ ರಲ್ಲಿ ಲೀಗ್-ಹೊರತಾದ ತಂಡವಾಗಿ, ಸಣ್ಣ ಪ್ರಮಾಣದಲ್ಲಿ, ಬಹಳ ಹಿಂದೆಯೇ ಸ್ಥಾಪಿತವಾದ ವಿಂಬಲ್ಡನ್ ಫುಟ್ ಬಾಲ್ ಕ್ಲಬ್ ತ್ವರಿತವಾಗಿ ಫುಟ್ ಬಾಲ್ ಲೀಗ್ ನ ನಿಚ್ಚಣಿಕೆಯನ್ನು ಏರುತ್ತಾ ಸಾಗಿ೧೯೮೬ ರಲ್ಲಿ ರಾಷ್ಟ್ರಮಟ್ಟದ ಗರಿಷ್ಠ ವೃತ್ತಿಪರ ಲೀಗ್ ಅನ್ನು ತಲುಪಿ, ೧೯೮೮ ರಲ್ಲಿ ಲಿವರ್ ಪೂಲ್ ವಿರುದ್ಧ ಸೆಣಸಿ ಕಪ್ ಅನ್ನು ಗೆದ್ದುಕೊಂಡಿತು.
ಈ ಮೇನರ್ ನಂತರ ಸಾರಾ ಚರ್ಚಿಲ್ ರ ಮಾಲಿಕತ್ವಕ್ಕೆ ಸೇರಿತು; ಮಾರ್ಲ್ ಬರೋದ ಡಚೆಸ್ ಸಾರಾ ಚರ್ಚಿಲ್ ಜಮೀನಿನ ವಿಸ್ತಾರವನ್ನು ಹೆಚ್ಚಿಸಿಕೊಂಡರು ಮತ್ತು ಜೆನ್ಸನ್ ೧೭೩೫ ರಲ್ಲಿ ಅರ್ಧಕಟ್ಟಿದ ಮನೆಯ ಜಾಗದಲ್ಲಿ ಒಂದು ಮನೆಯನ್ನು ಕಟ್ಟಿದರು. ೧೭೪೪ ರಲ್ಲಿ ಅವರು ಗತಿಸಿದ ನಂತರ ಈ ಸವತ್ತು ಅವರ ಮೊಮ್ಮಗನಾದ ಜಾನ್ ಸ್ಪೆನ್ಸರ್ ರ ಪಾಲಾಯಿತು ಹಾಗೂ ಕ್ರಮೇಣ ಮೊದಲನೆಯ ಸ್ಪೆನ್ಸರ್ ನ ಎರ್ಲ್ ರ ಪಾಲಿಗೆ ಸಂದಿತು.
ನೂತನ ಶತಮಾನದ ಮೊದಲನೆಯ ದಶಕದ ಅಂತ್ಯದ ವೇಳೆಗೆ ಗ್ಲ್ಯಾಡ್ ಸ್ಟೋನ್ ರಸ್ತೆಯ ತಾಂತ್ರಿಕ ಶಿಕ್ಷಣ ಸಂಸ್ಥೆಯಲ್ಲಿ ಒಂದು ವಿಂಬಲ್ಡನ್ ಸ್ಕೂಲ್ ಆಫ್ ಆರ್ಟ್ , ಒಂದು ಸಿನೆಮಾ ಮಂದಿರ ಮತ್ತು ಒಂದು ರಂಗಮಂದಿರವನ್ನು ವಿಂಬಲ್ಡನ್ ಹೊಂದಿದ್ದಿತು. ವಿಚಿತ್ರವೆಂದರೆ, ಈ ರಂಗಮಂದಿರವು ಪ್ರಾರಂಭವಾದಾಗ ರಂಗಮಂದಿರದ ಸೌಲಭ್ಯಗಳಲ್ಲಿ ಟರ್ಕಿಷ್ ಸ್ನಾನಗೃಹ ಸಹ ಸೇರಿದ್ದಿತು .
ವಿಂಬಲ್ಡನ್ ಕಾಮನ್ ಪ್ರದೇಶದಲ್ಲಿ ಹಿಲ್ ಫೋರ್ಟ್ ಕಟ್ಟಿದಂತಹ ಕಾಲವೆಂದು ನಂಬಲಾದ ಐರನ್ ಏಜ್ ನಿಂದಲೂ ವಿಂಬಲ್ಡನ್ ಜನ ನಿಬಿಡವಾದ ಪ್ರದೇಶವಾಗಿತ್ತೆನ್ನಲಾಗಿದೆ. ವಿಂಬಲ್ಡನ್ ನ ಮೂಲ ಕೇಂದ್ರವು ಗಿರಿಯ ಶಿಖರದಲ್ಲಿ ಕಾಮನ್ ಗೆ ಸಮೀಪದಲ್ಲಿ ಇದ್ದಿತು - ಈಗ ಆ ಪ್ರದೇಶವನ್ನು "ಗ್ರಾಮ" ಎಂದು ಪ್ರಾದೇಶಿಕವಾಗಿ ಕರೆಯಲಾಗುತ್ತದೆ.
ಗ್ರಾಮದ ಬೆಳವಣಿಗೆ ಅವಿರತವಾಗಿ ಸಾಗಿತು ಹಾಗೂ ೧೮ ನೆಯ ಶತಮಾನದಲ್ಲಿ ಸ್ಟೇಜ್ ಕೋಚ್ ಸೇವೆಯನ್ನು ಡಾಗ್ & ಫಾಕ್ಸ್ ಪಬ್ಲಿಕ್ ಹೌಸ್ ನಿಂದ ಪ್ರಾರಂಭಿಸಿದ ನಂತರ ಇಂಗ್ಲೆಂಡ್ ಗೆ ಪ್ರಯಾಣ ಮಾಡುವುದು ಮಾಮೂಲಿ ವಿಷಯವಾಯಿತು; ಪೋರ್ಟ್ಸ್ ಮೌತ್ ರಸ್ತೆಯಲ್ಲಿ ಜೆರಿ ಏಬರ್ಷಾ ರಂತಹ ದರೋಡೆಕೋರರು ದಾರಿಗಡ್ಡಕಟ್ಟಿ ದೋಚುವ ಭಯವಿದ್ದರೂ, ಲಂಡನ್ ಗೆ ಹೋಗಿ, ಬರುವಂತಹುದು ನಡೆದೇ ಇತ್ತು.
೧೭೧೨ ರಲ್ಲಿ ಓಸ್ಬಾರ್ನ್ ಕುಟುಂಬವು ಈ ಮೇನರ್ ಅನ್ನು ಸರ್ ಥಿಯೋಡೋರ್ ಜೆನ್ಸೆನ್ ರಿಗೆ ಮಾರಿತು. ದ ಸೌತ್ ಸೀ ಕಂಪನಿಯ ನಿರ್ದೇಶಕರಾದ ಜೆನ್ಸನ್ ಸೆಸಿಲ್ ಕಟ್ಟಿದ ಮೇನರ್ ಮನೆಯನ್ನು ಕೆಡವಿ ಒಂದು ಹೊಸ ಮನೆಯನ್ನು ಕಟ್ಟಲಾರಂಭಿಸಿದರು, ಆದರೆ ಅವರ ಕಂಪನಿಯು ಹಠಾತ್ತನೆ ಪತನವಾದುದರಿಂದ ಈ ಕಟ್ಟಡವನ್ನು ಪೂರ್ಣಗೊಳಿಸಲು ಆಗಲೇ ಇಲ್ಲ.
೧೯೩೧ ರಲ್ಲಿ ಈ ಕೌನ್ಸಿಲ್ ತನಗೆಂದೇ ಒಂದು ಕೆಂಪು ಇಟ್ಟಿಗೆಗಳ ಮತ್ತು ಪೋರ್ಟ್ ಲ್ಯಾಂಡ್ ಕಲ್ಲುಗಳಿಂದ ನಿರ್ಮಿತವಾದ ಪುರಸಭೆಯೊಂದನ್ನು ಕ್ವೀನ್ಸ್ ರೋಡ್ ಮತ್ತು ವಿಂಬಲ್ಡನ್ ಸೇತುವೆ ಸೇರುವ, ನಿಲ್ದಾಣದ ಪಕ್ಕದ, ಮೂಲೆ ನಿವೇಶನದಲ್ಲಿ ನಿರ್ಮಾಣ ಮಾಡಿಕೊಂಡಿತು. ಇದರ ವಿನ್ಯಾಸಕಾರರು ಬ್ರ್ಯಾಡ್ ಷಾ ಗಾಸ್ಸ್ & ಹೋಪ್.
೨೦ ನೆಯ ಶತಮಾನದ ಆದಿಯಲ್ಲಿಯೂ ವಿಂಬಲ್ಡನ್ ಜನಸಂಖ್ಯೆಯು ಹೆಚ್ಚುತ್ತಲೇ ಇದ್ದಿತೆಂಬ ಅಂಶವನ್ನು ೧೯೦೫ ರಲ್ಲಿ ಈ ನಗರ ಜಿಲ್ಲೆಯನ್ನು ಮುನಿಸಿಪಲ್ ಬರೋ ಆಫ್ ವಿಂಬಲ್ಡನ್ ಆಗಿ ಪರಿವರ್ತಿಸಿದ ಕಾಲದಲ್ಲಿ ಗುರುತಿಸಲಾಯಿತು; ಆ ಮುನಿಸಿಪಲ್ ಬರೋಗೆ ಒಬ್ಬ ಮೇಯರ್ ಅನ್ನು ಆಯ್ಕೆ ಮಾಡುವ ಹಕ್ಕನ್ನು ನೀಡಲಾಗಿತ್ತು.
ಪ್ರಳಯದ ದಿನದ ಬಗ್ಗೆ ಬರೆದ ಪುಸ್ತಕವನ್ನು ರಚಿಸಿದ ದಿನಗಳಲ್ಲಿ ವಿಂಬಲ್ಡನ್ ಮೇನರ್ ಆಫ್ ಮಾರ್ಟ್ ಲೇಕ್ ನ ಒಂದು ಅಂಗವಾಗಿತ್ತು. ೧೩೨೮ ರಿಂದ ೧೫೩೬ ರವರೆಗೆ ವಿಂಬಲ್ಡನ್ ನ ಒಂದು ಮೇನರ್ ಕ್ಯಾಂಟರ್ಬರಿಯಆರ್ಕ್ ಬಿಷಪ್ ರಿಗೆ ಸೇರಿದ್ದಿತೆಂಬ ದಾಖಲೆಯಿದೆ.
೧೮೯೪ ರಲ್ಲಿ ಸ್ಥಳೀಯ ಸರ್ಕಾರ ಮಸೂದೆ ೧೮೯೪ ರನ್ವಯ ಚುನಾಯಿತ ಕೌನ್ಸಿಲ್ ನ ಸಹಾಯದಿಂದ ವಿಂಬಲ್ಡನ್ ನಗರ ಜಿಲ್ಲೆಯನ್ನು ರಚಿಸುವುದರ ಮೂಲಕ ಅಲ್ಲಿಯವರೆಗೆ ಗ್ರಾಮಸ್ವರೂಪದಲ್ಲಿ ಗುರುತಿಸಲ್ಪಡುತ್ತಿದ್ದ ವಿಂಬಲ್ಡನ್ ಸಣ್ಣ ಪಟ್ಟಣದ ಸ್ವರೂಪ ಪಡೆಯಿತು.
ಕಾಮನ್ ನ ದಕ್ಷಿಣಕ್ಕಿರುವ ೧೮ ನೆಯ ಶತಮಾನದ ಆದಿಯಲ್ಲಿ ಕಟ್ಟಿದ ವ್ಯಾರನ್ ಹೌಸ್ ಒಬ್ಬರ ನಂತರ ಒಬ್ಬರು ವೈಭವಯುತ ನಿವಾಸಿಗಳಿಗೆ ಸದ್ಗೃಹವಾಗಿದೆ.
ಈಗ ವಿಂಬಲ್ಡನ್ ಟೆನಿಸ್ ನ ತವರೆಂದು ಖ್ಯಾತಿ ಹೊಂದಿದ್ದರೂ, ವಿಂಬಲ್ಡನ್ ಗೆ ಖ್ಯಾತಿಯನ್ನು ತಂದ ಕ್ರೀಡೆಗಳಲ್ಲಿ ಟೆನಿಸ್ ಮೊದಲನೆಯದ್ದೇನಲ್ಲ.
ಈ ಪ್ರದೇಶವನ್ನು ಲಂಡನ್ ನ ನಕ್ಷೆಯಲ್ಲಿ ಗ್ರೇಟರ್ ಲಂಡನ್ ನ ೩೫ ಪ್ರಮುಖ ಕೇಂದ್ರಗಳಲ್ಲಿ ಒಂದೆಂದು ಗುರುತಿಸಲಾಗಿದೆ.
೫೪ ಪಾರ್ಕ್ ಸೈಡ್ ಗ್ರೇಟ್ ಬ್ರಿಟನ್ ನ ರಾಯಭಾರಿಯಾದ ಪ್ಯಾಪಲ್ ನಂಷಿಯೋ ರ ವಾಸಸ್ಥಾನವಾಗಿದೆ.
ಕಬ್ಬನ್ ಮೈಸೂರು ಸರ್ಕಾರವನ್ನು ಪುನರ್ರಚಿಸಿದರು. ಅದರ ಹಣಕಾಸು ವ್ಯವಸ್ಥೆಗಳಲ್ಲಿ ಸುಧಾರಣೆ ತರಲು ನೆರವಾದರು ಹಾಗು ಶಾಂತಿಯುತ ಮತ್ತು ಸಮೃದ್ಧ ರಾಜ್ಯವನ್ನು ಸೃಷ್ಟಿಸಿದರು. ಸುಮಾರು ಒಂದು ಸಾವಿರ ಮೈಲುಗಳಷ್ಟು ಉದ್ದದ ರಸ್ತೆಗಳು, ನೂರಾರು ಅಣೆಕಟ್ಟೆಗಳನ್ನು ನಿರ್ಮಿಸಿದ, ಕಾಫೀ ಉತ್ಪಾದನೆ ಮತ್ತು ತೆರಿಗೆ ಮತ್ತು ಕಂದಾಯ ವ್ಯವಸ್ಥೆಗಳಲ್ಲಿ ಸುಧಾರಣೆಗಳನ್ನು ಕೈಗೊಂಡ ಕೀರ್ತಿ ಅವರಿಗೆ ಸಲ್ಲುತ್ತದೆ.1859ರಲ್ಲಿ ಮೈಸೂರು ವ್ಯವಹಾರಗಳ ಮೇಲ್ವಿಚಾರಣೆಯನ್ನು ಗವರ್ನರ್ ಜನರಲ್ ಅವರಿಂದ ಮದ್ರಾಸ್ ಸರ್ಕಾರಕ್ಕೆ ವರ್ಗಾಯಿಸಬೇಕೆಂದು ಆದೇಶಗಳನ್ನು ಜಾರಿ ಮಾಡಿದಾಗ, ಕಬ್ಬನ್ ತಮ್ಮ ಸ್ಥಾನಕ್ಕೆ ರಾಜೀನಾಮೆ ಸಲ್ಲಿಸಿದರು. ಈ ಆದೇಶಗಳು 1838ರಲ್ಲಿ ಗೌರವಾನ್ವಿತ ಕೋರ್ಟ್ ಆಫ್ ಡೈರೆಕ್ಟರ್ಸ್ ಘೋಷಣೆಗೆ ವಿರುದ್ಧವೆಂದು ಅವರು ಅಭಿಪ್ರಾಯಪಟ್ಟರು. ವೈಸರಾಯ್ ಲಾರ್ಡ್ ಕ್ಯಾನಿಂಗ್ ನಂತರ ಈ ಆದೇಶವನ್ನು ಹಿಂತೆಗೆದುಕೊಂಡರು. ಮುಂದಿನ ವರ್ಷದ ಆರಂಭದಲ್ಲಿ ಕಬ್ಬನ್ ಅನಾರೋಗ್ಯದ ಕಾರಣ ತಮ್ಮ ಸ್ಥಾನಕ್ಕೆ ರಾಜೀನಾಮೆ ಕೊಟ್ಟರು.ನಂದಿದುರ್ಗನಲ್ಲಿ ಕಬ್ಬನ್ ಅವರ ಬೇಸಿಗೆ ಮನೆಯಿಂದ ಲೇಡಿ ಕ್ಯಾನಿಂಗ್ ಕಬ್ಬನ್ ಕುರಿತು ಪ್ರಸ್ತಾಪ ಮಾಡಿದ್ದಾರೆ.
ಲೆಫ್ಟಿನೆಂಟ್ ಜನರಲ್ ಸರ್ ಮಾರ್ಕ್ ಕಬ್ಬನ್ ಆರ್ಡರ್ ಆಫ್ ದಿ ಬಾತ್ ಬಿರುದು ಈಸ್ಟ್‌ಇಂಡಿಯ ಕಂಪೆನಿಯ ಬ್ರಿಟಿಷ್ ಸೇನಾಧಿಕಾರಿಯಾಗಿದ್ದರು. ಅವರು 1834ರಲ್ಲಿ ಮೈಸೂರು ರಾಜ್ಯದ ಬ್ರಿಟಿಷ್ ಕಮೀಷನರ್ ಆಗಿದ್ದರು. ಅವರು 1860ರವರೆಗೆ ಈ ಹುದ್ದೆಯಲ್ಲಿದ್ದರು. ಮೈಸೂರಿನಿಂದ ಬೆಂಗಳೂರಿಗೆ ಅವರು ರಾಜಧಾನಿಯನ್ನು ಬದಲಿಸಿದರು ಮತ್ತು ಮತ್ತು ಮೈಸೂರಿನ ಹಣಕಾಸುಗಳ ಸುಧಾರಣೆಗೆ ಮತ್ತು ಶಾಂತಿಯುತ ಮತ್ತು ಸಮೃದ್ಧ ಸರ್ಕಾರದ ರಚನೆಗೆ ನೆರವಾದರು. ಬೆಂಗಳೂರಿನ ಕಬ್ಬನ್ ರಸ್ತೆ ಮತ್ತು ಕಬ್ಬನ್ ಪಾರ್ಕ್ವು ಅವರ ಹೆಸರಿನಲ್ಲಿದೆ.
ಶೀಘ್ರದಲ್ಲೇ ಅವರು 2ನೇ ಮದ್ರಾಸ್ ಸೈನ್ಯದ ತುಕಡಿಗೆ ನೇಮಕವಾದರು ಮತ್ತು 1804ರ ಜುಲೈನಲ್ಲಿ 5ನೇ ನೇಟಿವ್ ಇನ್‌ಫ್ಯಾಂಟ್ರಿ ಯ 2ನೇ ತುಕಡಿಗೆ ನೇಮಕವಾದರು. ತಿರುವನಂತಪುರದಲ್ಲಿ ಕರ್ನಲ್ ಚಾಲ್ಮರ್ಸ್ ಆಧಿಪತ್ಯದ ಫೀಲ್ಡ್ ಫೋರ್ಸ್‌ ದಲ್ಲಿ ಸೇವೆ ಸಲ್ಲಿಸಿದರು. ಕಬ್ಬನ್ ಸಿಪಾಯಿಗಳ ಬಗ್ಗೆ ಅಪಾರ ಅಭಿಮಾನವನ್ನು ಹೊಂದಿದ್ದರು ಮತ್ತು ಅವರ ಧಾರ್ಮಿಕ ದೃಷ್ಟಿಕೋನಗಳನ್ನು ಗೌರವಿಸುತ್ತಿದ್ದರು. ಅವರು 1809ರಲ್ಲಿ ಈಸ್ಟ್ ಇಂಡಿಯ ಕಂಪನಿಯ ಆಡಳಿತದಲ್ಲಿ ನಾಗರಿಕ ಸೇವೆಗೆ ನೇಮಕವಾದರು.
ಕಬ್ಬನ್ 1827ರಲ್ಲಿ ಕಮಿಶರಿ-ಜನರಲ್ ಹುದ್ದೆಗೆ ಸರ್ ವಿಲಿಯಂ ಮಾರಿಸನ್‌ ಅವರಿಗೆ ಉತ್ತರಾಧಿಕಾರಿಯಾದರು. ಹಾಗು 1831ರಲ್ಲಿ ಮೈಸೂರಿನಲ್ಲಿ ಸಂಭವಿಸಿದ ದಂಗೆಯನ್ನು ಕುರಿತು ತನಿಖೆ ನಡೆಸುವುದಕ್ಕಾಗಿ ಕಮೀಷನರ್ ಆಗಿ ಸೇವೆ ಸಲ್ಲಿಸಿದರು. ಅದೇ ವರ್ಷ ಅವರು ಕರ್ನಲ್ ಹುದ್ದೆಗೆ ನೇಮಕವಾದರು. 1834ರಲ್ಲಿ ಭಾರತದ ಗವರ್ನರ್ ಜನರಲ್ ವಿಲಿಯಂ ಬೆಂಟಿಂಕ್ ವಿತ್ತೀಯ ದಕ್ಷತೆ ಅನುಸರಿಸುವುದಕ್ಕಾಗಿ ಕಬ್ಬನ್ ಅವರನ್ನು ಮೈಸೂರು ರಾಜ್ಯದ ಕಮೀಷನರ್ ಹುದ್ದೆಗೆ ನೇಮಕ ಮಾಡಿದರು.
ಮಾರ್ಕ್ ಕಬ್ಬನ್ ವಿಶೇಷ ಆಸಕ್ತಿ ವಹಿಸಿ ಮತ್ತು ಆರ್ಥಿಕವಾಗಿ ಬೆಂಬಲ ನೀಡಿ, ಭಗವದ್ಗೀತೆಯ ಮೊದಲ ಕನ್ನಡ ಅನುವಾದವನ್ನು 1849 ರಲ್ಲಿ ಬೆಂಗಳೂರಿನಲ್ಲಿ ಪ್ರಕಟಿಸಿದರು.
ಮಾರ್ಕ್ ಕಬ್ಬನ್ ಮೊದಲ ಕನ್ನಡ - ಇಂಗ್ಲಿಷ್ ನಿಘಂಟಿನ ಮುದ್ರಣ ಮತ್ತು ಪ್ರಕಟಣೆಯನ್ನು ಆರ್ಥಿಕವಾಗಿ ಬೆಂಬಲಿಸಿದರು, ಇದನ್ನು ವಿಲಿಯಂ ರೀವ್ ಸಂಕಲಿಸಿದರು, ಡೇನಿಯಲ್ ಸ್ಯಾಂಡರ್ಸನ್ ಸಂಪಾದಿಸಿದ್ದಾರೆ ಮತ್ತು 1858 ರಲ್ಲಿ ವೆಸ್ಲಿಯನ್ ಮಿಷನ್ ಪ್ರೆಸ್ ಪ್ರಕಟಿಸಿದರು.
ಕಬ್ಬನ್ ಮಾನ್ ದ್ವೀಪದ ಮಾಗ್‌ಹೋಲ್ಡ್ ಅಧಿಕೃತ ನಿವಾಸದಲ್ಲಿ ಜನಿಸಿದರು.ಅವರು ವಿಕಾರ್ ಥಾಮಸ್ ಕಬ್ಬನ್ ಮತ್ತು ಮಾರ್ಗರೇಟ್ ವಿಲ್ಕ್ಸ್ ಅವರ ಪುತ್ರ. 1801ರ ಬೇಸಿಗೆಯಲ್ಲಿ ಅವರು ಕ್ಯಾಡೆಟ್‌‌ ಆಗಿ ಕೊಲ್ಕತ್ತಾಗೆ ಆಗಮಿಸಿದರು.
ಬಿಹು ಒಂದು ಗುಂಪು ನೃತ್ಯವಾಗಿದ್ದು, ಇದರಲ್ಲಿ ಪುರುಷರು ಮತ್ತು ಮಹಿಳೆಯರು ಒಟ್ಟಿಗೆ ನೃತ್ಯ ಮಾಡುತ್ತಾರೆ, ಆದರೆ ವಿವಿಧ ಲಿಂಗ ನಿಯಮಗಳನ್ನು ಅನುಸರಿಸುತ್ತಾರೆ. ಸಾಮಾನ್ಯವಾಗಿ, ಮಹಿಳೆಯರು ಸಾಲು ಅಥವಾ ವೃತ್ತ ರಚನೆಗಳನ್ನು ಅನುಸರಿಸುತ್ತಾರೆ. ಪುರುಷ ನೃತ್ಯಗಾರರು ಮತ್ತು ಸಂಗೀತಗಾರರು ನೃತ್ಯದ ಪ್ರದೇಶವನ್ನು ಮೊದಲು ಪ್ರವೇಶಿಸುತ್ತಾರೆ ಹಾಗೂ ಅವರು ತಮ್ಮ ಸಾಲುಗಳಲ್ಲಿ ನೃತ್ಯಮಾಡುತ್ತಾರೆ ಮತ್ತು ಏಕಕಾಲಿಕ ಮಾದರಿಯನ್ನು ಅನುಸರಿಸುತ್ತಾರೆ. ನಂತರ ಮಹಿಳಾ ನೃತ್ಯಗಾರರು ಪ್ರವೇಶಿಸಿದಾಗ ಪುರುಷ ನೃತ್ಯಗಾರರು ಅವರ ಸಾಲುಗಳನ್ನು ಭೇದಿಸಿ ನೃತ್ಯದ ಕಟ್ಟುನಿಟ್ಟಿನ ರಚನೆಗಳು ಮತ್ತು ಕ್ರಮವನ್ನು ಅನುಸರಿಸುವ ಮಹಿಳಾ ನೃತ್ಯಗಾರರೊಂದಿಗೆ ಸೇರಿಕೊಳ್ಳುತ್ತಾರೆ. ಈ ನೃತ್ಯವು ಸಾಮಾನ್ಯವಾಗಿ ಸ್ಪಷ್ಟ ಭಂಗಿಗಳಿಂದ ವೈಶಿಷ್ಟ್ಯಗೊಂಡಿದೆ: ಸೊಂಟ, ಕೈಗಳು, ಮುಷ್ಟಿಗಳ ಚಲನೆಗಳು, ಸುತ್ತುವುದು, ಕುಳಿತುಕೊಳ್ಳುವುದು ಮತ್ತು ಬಾಗುವುದು, ಆದರೆ ನೆಗೆತಗಳಿರುವುದಿಲ್ಲ. ಪುರುಷ ಮತ್ತು ಮಹಿಳಾ ನೃತ್ಯ ಚಲನೆಗಳು ಹೆಚ್ಚಾಗಿ ಒಂದೇ ರೀತಿಯಿರುತ್ತವೆ, ಸ್ವಲ್ಪ ಮಟ್ಟಿನ ಆದರೆ ಸೂಕ್ಷ್ಮ ಭಿನ್ನತೆಗಳಿರುತ್ತವೆ.
ಬಿಹು ನೃತ್ಯ ವು ಭಾರತದ ರಾಜ್ಯ ಅಸ್ಸಾಂನ ಬಿಹು ಹಬ್ಬಕ್ಕೆ ಸಂಬಂಧಿಸಿದ ಒಂದು ಜಾನಪದ ನೃತ್ಯವಾಗಿದೆ. ಈ ನೃತ್ಯವನ್ನು ಕಿರಿಯ ಮಹಿಳೆಯರು ಮತ್ತು ಪುರುಷರು ನಿರ್ವಹಿಸುತ್ತಾರೆ ಹಾಗೂ ಇದು ಚುರುಕಾದ ನೃತ್ಯ ಹೆಜ್ಜೆಗಳು ಮತ್ತು ವೇಗವಾದ ಕೈಯ ಚಲನೆಯನ್ನು ಒಳಗೊಂಡಿದೆ. ನೃತ್ಯಗಾರರು ಸಾಂಪ್ರದಾಯಿಕವಾಗಿ ಬಣ್ಣಯುಕ್ತ ಅಸ್ಸಾಮಿ ಬಟ್ಟೆಯನ್ನು ಧರಿಸುತ್ತಾರೆ.
ಈ ನೃತ್ಯವು ಈಶಾನ್ಯ ಭಾರತದ ವಿವಿಧ ಗುಂಪುಗಳಲ್ಲಿ ಹಲವಾರು ಪ್ರಕಾರಗಳನ್ನು ಹೊಂದಿದೆ, ಉದಾ,ದಿಯೋರಿ ಬಿಹು ನೃತ್ಯ, ಮಿಸ್ಸಿಂಗ್ ಬಿಹು ನೃತ್ಯ ಇತ್ಯಾದಿ. ಆದರೆ ದುಃಖ ಮತ್ತು ಸಂತೋಷಗಳೆರಡನ್ನೂ ಅನುಭವಿಸುವ ಅಪೇಕ್ಷೆಯನ್ನು ತೋರಿಸುವ ಈ ನೃತ್ಯದ ಗುರಿಯು ಮಾತ್ರ ಹಾಗೆಯೇ ಉಳಿಯುತ್ತದೆ.
ಈ ನೃತ್ಯ ಪ್ರದರ್ಶನವು ದೀರ್ಘಕಾಲವಿರುತ್ತದೆ, ಇದಕ್ಕೆ ಲಯ, ಮನೋಭಾವ, ಚಲನೆ, ಭಂಗಿ ಮತ್ತು ಆಶುಗಾಯನ ಮೊದಲಾದವುಗಳ ಶೀಘ್ರದ ಬದಲಾವಣೆಗಳು ಜೀವಂತಿಕೆ ನೀಡುತ್ತವೆ. ಇದರಲ್ಲಿ ನೃತ್ಯಗಾರರು ಮತ್ತು ಸಂಗೀತಗಾರರಿಗೆ ತಮ್ಮ ಕಲಾ ರಸಿಕತೆಯನ್ನು ತೋರಿಸಲು ಹೆಚ್ಚಿನ ಅವಕಾಶವನ್ನು ನೀಡಲಾಗುವುದಿಲ್ಲ.
ಫಿಬೋನಾಚಿ ಸಂಖ್ಯೆಗಳ ಸರಣಿಯಲ್ಲಿ ಮೊದಲ ಎರಡು ಸಂಖ್ಯೆಗಳು 0 ಮತ್ತು 1. ಮುಂದಿನ ಸಂಖ್ಯೆಯನ್ನು ಕಂಡು ಹಿಡಿಯಲು ಹಿಂದಿನ ಎರಡು ಸಂಖ್ಯೆಗಳನ್ನು ಕೂಡಿಸಬೇಕು. ಹೀಗಾಗಿ ಈ ಸರಣಿ 0, 1, 1, 2, 3, 5, 8, . ಎಂದು ಸಾಗುತ್ತದೆ. ಈ ಸರಣಿಯು ಎಲೆಕೋಸಿನಲ್ಲಿ ಎಲೆಗಳು ಹುಟ್ಟಿಕೊಳ್ಳುವ ರೀತಿಯನ್ನು ವಿವರಿಸುತ್ತದೆ ಇತ್ಯಾದಿಯಾಗಿ ನಂಬುತ್ತಾರೆ. ಫಿಬೋನಾಚಿ ಸಂಖ್ಯೆಗಳು ವೇಗವಾಗಿ ವೃದ್ಧಿ ಹೊಂದುತ್ತವೆ. ಸ್ಥಾನದಲ್ಲಿರುವ ಫಿಬೋನಾಚಿ ಸಂಖ್ಯೆಯನ್ನು ಎಂದೂ +1 ಸ್ಥಾನದಲ್ಲಿರುವ ಸಂಖ್ಯೆಯನ್ನು ಎಂದೂ ಬರೆದರೆ ಎಂಬ ತೋರಿಕೆಯು ದೊಡ್ಡದಾಗುತ್ತಾ ಹೋದಂತೆ ಒಂದು ವಿಶಿಷ್ಟ ಸಂಖ್ಯೆಯನ್ನು ಸಮೀಪಿಸುತ್ತದೆ. ಮೌಲ್ಯದ ಈ ಸಂಖ್ಯೆಗೆ ಗೋಲ್ಡನ್ ರೇಷಿಯೋ ಎಂಬ ಹೆಸರಿದೆ. ಇದರ ಮೌಲ್ಯವನ್ನು 1.618 ಎಂದು ಅಂದಾಜು ಮಾಡಬಹುದು. ಫಿಬೋನಾಚಿ ಇದನ್ನು ಕುರಿತು ತನ್ನ ಗ್ರಂಥದಲ್ಲಿ ಉಲ್ಲೇಖ ಮಾಡಿರಲಿಲ್ಲ. ಈ ವೈಶಿಷ್ಟ್ಯವನ್ನು ಗಣಿತಜ್ಞರು ಮುಂದೆ ಕಂಡುಹಿಡಿದರು.
ತನ್ನ ಗ್ರಂಥ ಲೈಬರ್ ಅಬಾಚಿಯಲ್ಲಿ ಫಿಬೋನಾಚಿ "ಇಂಡಿಯನ್ನರ ಪದ್ಧತಿ" ಕುರಿತು ಬರೆದಿದ್ದಾನೆ. ಆಗ ಯೂರೋಪಿನಲ್ಲಿ ಇನ್ನೂ ರೋಮನ್ ಸಂಖ್ಯೆಗಳು ಬಳಕೆಯಲ್ಲಿದ್ದವು. ಹಿಂದೂ-ಅರೇಬಿಕ್ ಸಂಖ್ಯೆಗಳ ಸರಳತೆಯನ್ನು ಮನಗಂಡ ಫಿಬೋನಾಚಿ ಅವುಗಳನ್ನು ಯೂರೋಪಿನಲ್ಲಿ ಪರಿಚಯಿಸಿದ. ವ್ಯಾಪಾರದಲ್ಲಿ ಈ ಸಂಖ್ಯೆಗಳನ್ನು ಬಳಸುವುದು ಹೇಗೆ ಎಂದು ತೋರಿಸಿದ. ರೋಮನ್ ಸಂಖ್ಯೆಗಳನ್ನು ಹಿಂದೂ-ಅರೇಬಿಕ್ ಸಂಖ್ಯೆಗಳಿಗೆ ಬದಲಾಯಿಸುವುದು ಹೇಗೆಂದು ತನ್ನ ಗ್ರಂಥದಲ್ಲಿ ಫಿಬೋನಾಚಿ ವರ್ಣಿಸಿದ. ತೂಕವನ್ನು ಲೆಕ್ಕ ಹಾಕುವುದು, ಒಂದು ಹಣಕಾಸಿನ ಪದ್ಧತಿಯಿಂದ ಇನ್ನೊಂದಕ್ಕೆ ಬದಲಾಯಿಸುವುದು ಮೊದಲಾದ ಲೆಕ್ಕಗಳನ್ನು ಫಿಬೋನಾಚಿ ತನ್ನ ಗ್ರಂಥದಲ್ಲಿ ಪರಿಚಯಿಸಿದ. ಗಣಿತ ಕ್ಷೇತ್ರದಲ್ಲಿ ಹಿಂದೂ-ಅರೇಬಿಕ್ ಸಂಖ್ಯೆಗಳು ಒಂದು ಕ್ರಾಂತಿಯನ್ನೇ ಉಂಟುಮಾಡಿದವು. ಯೂರೋಪಿನಲ್ಲಿ ಬ್ಯಾಂಕ್ ಗಳ ಬೆಳವಣಿಗೆಗೆ ಈ ಹೊಸಪದ್ಧತಿ ಕಾರಣವಾಯಿತು.
ಗುಗ್ಲಿಯೆಲ್ಮೋ ಬೊನಾಚಿ ಎಂಬ ಶ್ರೀಮಂತ ವರ್ತಕನ ಮಗನಾಗಿ 1170ರಲ್ಲಿ ಫಿಬೋನಾಚಿ ಜನಿಸಿದ. ತಂದೆಯು ಪೀಸಾ ನಗರದಲ್ಲಿ ಒಬ್ಬ ಪ್ರತಿಷ್ಠಿತ ವ್ಯಕ್ತಿಯಾಗಿದ್ದ. ಉತ್ತರ ಆಫ್ರಿಕಾದ ಬ್ಯೂಜಿಯಾ ನಗರದಲ್ಲಿ ಒಂದು ದೊಡ್ಡ ಬಂದರಿನ ವಹಿವಾಟನ್ನು ತಂದೆ ನೋಡಿಕೊಳ್ಳುತ್ತಿದ್ದ. ಈ ಬಂದರಿಗೆ ತಂದೆಯ ಜೊತೆ ಮಗನೂ ಆಗಾಗ ಪ್ರಯಾಣ ಮಾಡುತ್ತಿದ್ದ. ಅಲ್ಲಿ ಫಿಬೋನಾಚಿ ಮೊದಲ ಬಾರಿಗೆ ಹಿಂದೂ-ಅರೇಬಿಕ್ ಸಂಖ್ಯೆಗಳನ್ನು ಬಳಸುವುದನ್ನು ಕಲಿತ. ಮೆಡಿಟರೇನಿಯನ್ ಸಮುದ್ರದ ತೀರದ ಪಟ್ಟಣಗಳಿಗೆ ತಂದೆಯೊಂದಿಗೆ ಪ್ರವಾಸ ಹೋದಾಗ ಅಲ್ಲಿ ವ್ಯಾಪಾರಿಗಳು ಬಳಸುವ ಲೆಕ್ಕದ ಪದ್ಧತಿಗಳನ್ನು ಫಿಬೋನಾಚಿ ಕುತೂಹಲದಿಂದ ಗಮನಿಸುತ್ತಿದ್ದ. ಇವುಗಳನ್ನು ಅವನು ತಾನು ರಚಿಸಿದ "ಲೈಬರ್ ಅಬಾಚಿ" ಎಂಬ ಗ್ರಂಥದಲ್ಲಿ ದಾಖಲಿಸಿದ್ದಾನೆ.